Osnivač Vikiliksa Džulijan Asanž uhapšen je u Londonu, pošto je na silu izveden iz ekvadorske ambasade u kojoj je proveo poslednjih sedam godina. Hapšenje je usledilo pošto mu je Ekvador uskratio pravo na azil, a brzo potom je pred sudom u Londonu proglašen krivim za to što se od 2012. nije pojavljivao pred sudom, odnosno prekršio uslove kaucije. Asanž bi takođe mogao da bude izurčen SAD gde je optužen za objavljivanje tajnih vladinih dokumenata.\nOsnivača Vikiliksa SAD terete za kovanje zavere i neovlašćeni upad u kompjutere u saradnji sa vojno-obaveštajnom analitičarkom Čelsi Mening 2010.\nVelika Britanija ga tereti za nepojavljivanje pred sudom od 2012. Asanž je ubrzo po hapšenju izveden pred sud u Londonu, gde je proglašen krivim za britanske optužbe - za šta bi mogao da dobije 12 meseci zatvora. Takođe postoji mogućnost da bude izručen Americi.\nNjegovi advokati insistiraju na tome da je reč o nastojanju SAD da im se „izruči strani novinar i optuži za krivično delo, zbog toga što je objavio istinite informacije“.\nVikiliks je bio i u centru istrage o mešanju Rusije u američke predsedničke izbore. Konkretno je pomenut u slučaju Trampovog bliskog saradnika Rodžera Stouna, optuženog u istrazi Roberta Malera. Tužioci veruju da je Stoun direktno komunicirao sa Vikiliksom u vezi sa objavlijvanjem mejlova ukradenih sa računara Demokratskog nacionalnog komiteta.\nAsanž se sklonio u ambasadu Ekvadora u Londonu 2012. u želji da izbegne ekstradiciju u Švedsku, gde je trebalo da se suoči sa optužbama za seksualno napastvovanje. Međutim, te optužbe su odbačene, ali je Asanž ipak želeo da ostane u ekvadorskoj ambasadi zbog bojazni da bi mogao da bude izručen Americi.\nMeđutim, nova vlada Ekvadora sada želi da poboljša odnose sa SAD, a predsednik Lenin Moreno je obrazložio da je Asanž “prešao granicu” u svom ponašanju.\nHapšenje Asanža pozdravila je britanska premijerka Tereza Mej i rekla da pokazuje da “niko nije izvan zakona”. Kremlj saopštava da se “nada da će Asanžova prava biti poštovana”, dok je američki predsednik Donald Tramp rekao da “nema stav” o hapšenju Asanža i mogućnosti da bude izručen SAD.


Luka Beograd rasprodaje imovinu, rok za ponude 21. jun 2017.\nRekordni rezultati Air Serbia u prvom kvartalu 2017.\nAir Serbia nacionalna aviokompanija Republike Srbije, saopštila je da je ostvarila do sada najbolje operativne rezultate u prvom kvartalu 2017. godine.\nKako je navedeno, aviokompanija je prevezla 453.859 putnika u prva tri meseca 2017, što predstavlja povećanje od 8% u poređenju sa prvim kvartalom 2016. godine, kada je Air Serbia prevezla 419.824 putnika.\nPored porasta u prevozu putnika, kompanija je zabeležila i izuzetan porast u količini prevezenog tereta, sa 1.490 tona prevezenih u ovom kvartalu, što je 70% više u odnosu na 877 tona prevezenih u 2016. godini.\nKapacitet za prevoz putnika, iskazan kao proizvod broja raspoloživih sedišta i ukupno pređenih kilometara kompanije Air Serbia (Available Seat Kilometers - ASK) dostigao je 834 miliona, što je uvećanje od 20% u odnosu na isti period prošle godine. Uprkos značajnom povećanju kapaciteta, iskorišćenost kapaciteta za prevoz putnika porasla je na 67%, što je porast sa 63,6% u prvom kvartalu prošle godine.\n- Uvođenjem ovih novih usluga, kao i putem drugih uzbudljivih planova koje imamo za 2017, obezbedićemo da se trend rasta iz prvog kvartala nastavi tokom godine - rekao je Dane Kondić, generalni direktor Air Serbia.\nAvailable Seat Kilometres, a measure of Air Serbia"s passenger-carrying capacity, stood at 834 million at the end of Q1 2017, an increase of 20% over the same period last year. In spite of the significant increase in capacity, the seat load factor grew to 67 percent, up from 63.6 percent in Q1 2016.\n– The introduction of these new services, as well as other exciting developments we have planned for 2017, will ensure the upward trend of Q1 continues into the year – said Dane Kondic, Chief Executive of Air Serbia.


Šef britanske diplomatije Dominik Rab izjavio je danas da je uveren da će se britanski premijer Boris Džonson, koji je prebačen na intenzivnu negu nakon što se njegovo zdravstveno stanje pogoršalo zbog korona virusa, "izvući, jer je borac".\n- Uveren sam da će se izvući jer ako postoji jedna stvar koju znam o ovom premijeru, to je da je on borac - rekao je Rab na konferenciji za novinare, dodajući da je premijerovo oboljenje bio šok za celu vladu, prenosi Gardijan.\nNAJTEŽI TRENUCI BORISA DŽONSONA Maska sa kiseonikom mu nije pomogla: Šta znači to što je premijer prebačen na intenzivnu negu\nRab je preneo i da mu je Džonson tražio da ga menja na funkciji premijera dok god je to neophodno, dodaje Rojters.\n- Imam potpuno poverenje u aranžmane koje je premijer uspostavio tako da mogu da preuzmem njegovu odgovornost, zamenim ga dok on nije u mogućnosti da radi, i očigledno, nadamo se da će tako biti veoma ograničen vremenski period - rekao je Rab.\nRab je naveo da odluke u vladi kolektivno donose ministri koji su, kako je naveo, dobili od Džonsona "veoma jasna uputstva, veoma jasne instrukcije" i usredsređeni su na njihovu primenu.\nDžonson, koji je sinoć prebačen na intenzivnu negu pošto se njegovo zdravstveno stanje pogoršalo zbog korona virusa, primio je kiseonik i danas je stabilno.


Izložba "Srebrenica danas" u Sarajevu\nIzložba „Srebrenica danas“ otvorena je u četvrtak u Sarajevu i predstavlja vizuelni portret grada i njegovih stanovnika u proteklih 20 godina. Kroz izložbu se pokušava na primjeru Srebrenice pokazati kako nova mlada generacija koja odrasta u Bosni i Hercegovini želi normalan život.\nIzložba se sastoji od osam postera, od kojih svaki sadrži foto priču – fotografiju, te tekstove o tome kako nekoliko poznatih ličnosti vide Srebrenicu danas, koliko se razvila u proteklih 20 godina i kako može izgledati budućnost tog grada. Izložbu je otvorio ambasador Austrije u BiH Martin Pamer.\n„Ne radi se o temi prošlosti, niti instrumentaliziranom kontekstu obrade teme u vezi sa Srebrenicom, nego je riječ o tome kako da se oblikuje budućnost ovog grada. Jasno je šta se dogodilo u Srebrenici. U tom gradu se nakon Drugog svjetskog rata dogodio najteži zločin u Evropi,genocid. Zato je ova izložba nešto što treba da doprinese prevazilaženju prošlosti, dijalogu i koncipiranju zajedničke budućnosti“, rekao je Pamer.\nIzložbu je pokrenula ERSTE Fondacija i osmišljena je povodom dvadesete godišnjice genocida u Srebrenici i potpisivanja Dejtonskog mirovnog sporazuma. Dio je i službenog programa Godine kulture 2016 Austrija –BiH, a planirana je da doprinese kulturi dijaloga u BiH.\n„Na nama je da naučimo šta tačno znači krivnja. Ko je krivac, te da naučimo da je krivnja individualna stvar, ali da je odgovornost stvar kolektiva. Razlog zbog kojeg smo obuhvatili našim kulturnim programom Godine kulture Austrija –BiH ovu izložbu je i taj što i sama Austrija ima iskustva kad je riječ o prevazilaženju prošlosti i preuzimanju kolektivne odgovornosti za djela koja su počinjena u Drugom svjetskom ratu“, naglasio je Pamer.\nIzložba će obići 11 gradova širom BiH: Prijedor, Mostar, Tuzlu, Bihać, Trebinje, Brčko, Bijeljinu, Banja Luku, Foču i Zenicu. Prvobitno je otvorena 11. jula 2015. godine u Memorijalnom centru u Srebrenici. Izložba u Sarajevu otvorena je do 22. februara u Historijskom muzeju BiH.


Tokom pogroma u Kazahstanu pričinjena ogromna šteta: Poslednje procene oko 200 miliona dolara - 07.01.2022, Sputnik Srbija\nTokom pogroma u Kazahstanu pričinjena ogromna šteta: Poslednje procene oko 200 miliona dolara\nPrema poslednjim podacima šteta pričinjena tokom višednevnih nereda u Kazahstanu procenjuje se na oko 200 miliona dolara, saopštava portal „Informburo.kz“... 07.01.2022, Sputnik Srbija\nPrema podacima preduzetničke komore, približna šteta se procenjuje na oko 87,2 milijarde tenge (oko 200 miliona dolara), od čega je najveća šteta pričinjena u Alma Ati – oko 85,8 milijardi tenge.Ranije je saopšteno da je tokom nereda u Kazahstanu uništeno više od 80 velikih prodavnica. Šteta pričinjena maloprodajnim objektima premašuje 59 miliona dolara.Podsetimo, u Kazahstanu su 2. januara izbile demonstracije zbog drastičnog skoka cena gasa, a potom su protesti prerasli u nerede. Predsednik Tokajev se obratio ODKB za pomoć.\nsvet, rusija, kazahstan, nemiri, svet – ekonomija\n© Sputnik / Uđi u foto-galerijuPosledica nemira u gradu Kizilorda u Kazahstanu\nPrema poslednjim podacima šteta pričinjena tokom višednevnih nereda u Kazahstanu procenjuje se na oko 200 miliona dolara, saopštava portal „Informburo.kz“, pozivajući se na Nacionalnu preduzetničku komoru zemlje „Atameken“.\nKako precizira portal, 7. januara uveče u deset regiona Republike Kazahstan oštećen je 1.021 poslovni objekat objekat, uključujući 950 u Alma Ati.\nPrema podacima preduzetničke komore, približna šteta se procenjuje na oko 87,2 milijarde tenge (oko 200 miliona dolara), od čega je najveća šteta pričinjena u Alma Ati – oko 85,8 milijardi tenge.\nRanije je saopšteno da je tokom nereda u Kazahstanu uništeno više od 80 velikih prodavnica. Šteta pričinjena maloprodajnim objektima premašuje 59 miliona dolara.\nPodsetimo, u Kazahstanu su 2. januara izbile demonstracije zbog drastičnog skoka cena gasa, a potom su protesti prerasli u nerede. Predsednik Tokajev se obratio ODKB za pomoć.\nPredsednik Kazahstana: Nemilosrdno protiv terorista, posebna zahvalnost Putinu\n7 Januar, 10:11


Auto osiguranje - On je novo pojačanje Gugla\nOn je novo pojačanje Gugla\nKompanija Gugl postaviće bivšeg direktora Hjundaija i Forda, Džona Krafcika, na čelo svog programa za automobile bez vozača.\nVeteran autoindustrije će na čelo tog odeljenja doći krajem septembra, naveo je Gugl.\nKrafcik je donedavno bio direktor u Trukar (TrueCar) koji pruža informacije o tržišnim cenama novih i polovnih automobila.\nGuglovi automobili bez vozača prešli su dosad više od milion i po kilometara po kalifornijskim putevima i ulicama.\nKompanija obećava da će takva vozila isporučiti za pet godina, ali mnogi stručnjaci ocenjuju da je taj rok preambiciozan.


Račun za posebne namjene je osnivački polog\nUkoliko namjeravate osnovati privatno preduzeće potrebno je da prilikom predaje zahtjeva za upis u sudski registar, u skladu sa vrstom pravne osobe, uz ostale obavezne dokumente za registraciju priložite i Potvrdu o uplati osnivačkog uloga. Bez obzira na to da li su osnivači domaće ili strane, pravne ili fizičke osobe, pružiti ćemo vam brzu i kvalitetnu uslugu kroz sljedeća tri koraka:\nprijenos sredstava osnivačkog pologa\nOsim uplate osnivačkog pologa pružamo Vam i uslugu uplate sredstava za dokapitalizaciju.\nUplatu za dokapitalizaciju poslovnog subjekta možete obaviti u bilo kojoj poslovnici Banke.\nZa više informacija obratite se svom Bankaru za pravna lica.\nZainteresovan/a sam za Računi za posebne namjene


Električar Lazarevac - elektricar za hitne intervencije 0-24h, preporuka, cena\nIzvođenje svih elektro radova, a po potrebi i zamenu elektroinstalacija koje su dotrajale vrše svi električari Lazarevac po zahtevu klijenata. Naravno da ovi majstori mogu i elektroinstalacije da poprave, ali i uopšteno da izvrše sve usluge koje od njih klijent bude zahtevao prethodno.\nZahvaljujući tome što imaju dugogodišnje iskustvo, brojni električari Lazarevac će omogućiti klijentima da dobiju maksimalno profesionalne usluge, bez obzira da li je potrebno da budu montirani utikači i prekidači ili da bude ugrađena rasveta, odnosno popravljena.\nTakođe, ovi majstori su specijalizovani i za popravku kvarova na dotrajalim instalacijama, te po potrebi ih mogu zameniti, a pobrinuće se i da ugrade elektro razvodne ormare, zatim automatske osigurače i interfon.\nUkoliko to bude bilo potrebno, električari Lazarevac mogu popraviti i šporete, zatim bojlere i TA peći, ali i mnoge druge veće ili manje kućne aparate, te u skladu sa pravilima izvršiti i njihov servis.\nPrilikom izgradnje novih objekata, oni mogu i da urade projekat za elektroinstalacije, ali i da izvrše sve popravke vezano za rasvetu, odnosno da zamene elemente ako je potrebno.\nPored ugradnje interfona, električari Lazarevac mogu da izvrše i ugradnju kako sistema video nadzora u konkretnom objektu, tako isto i alarmnog sistema.\nRadno vreme servisa, odnosno pojedinačnih majstora je praktično govoreći neprekidno, jer većina njih ima i mogućnost vršenja hitnih intervencija, odnosno izlaska na teren u dane vikenda, noću ili u toku praznika.\nSvakako je najbitnije da klijenti kontaktiraju jedan od brojnih servisa u Lazarevcu, te da se detaljno informišu i o ceni, ali i o terminu kada električari Lazarevac mogu da izađu na teren.\nSve usluge koje pružaju ovi majstori, mogu biti izvršene ne samo u okviru stambenih jedinica, odnosno stambenih zgrada i privatnih kuća, nego i u okviru svakog drugog objekta. U principu, njih klijenti mogu angažovati i za različite vrste popravki elektroinstalacija, odnosno za uvođenje struje u poslovnim prostorijama, zatim u restoranima ili u okviru bilo koje fabrike, ali i u domovima zdravlja, školama i drugim institucijama.


Tiodorović: Povratak ljudi sa letovanja donosi porast broja obolelih - BIGportal.ba\n7 Septembra, 2020 7 Septembra, 2020 0383\nPovratak 25.000 naših turista sa ljetovanja iz inostranstva može uticati na povećanje broja zaraženih tokom ovog mjeseca, ukazuje epidemiolog srpski Branislav Tiodorović i dodaje da i početak školske godine može donijeti određene rizike kada je zaražavanje u pitanju, s tim što je broj oboljelih direktno vezan za nepoštovanje mjera.\nOn je za današnji “Blic” rekao da svako ko dolazi u Srbiju treba da bude svjestan da sa sobom nosi rizik zbog čega bi, dodao je, bilo dobro da se nađe u nekoj vrsti kućne izolacije.\n“Bilo da je u pitanju povratak sa letovanja ili dolazak iz jednog mesta u drugo, svi bi trebalo da imamo naviku da pazimo kako na sebe, tako i na druge”, poručio je Tiodorović i dodao da je važno da studenti, koji dolaze sa teritorija gdje je epidemiološka situacija lošija u odnosu na našu zemlju, poštuju mjere i budu na oprezu.\nTo se, dodao je, ne odnosi samo na one koji dolaze, već na cjelokupno stanovništvo jer je, naglašava, poštovanje mjera od izuzetnog značaja za suzbijanje virusa.\nNaveo je da imaju primjere da se na jednom mjestu, bazenu ili muzičkoj manifestaciji, okupi veliki broj ljudi koji ne nose maske niti drže distancu zbog čega, dodao je, mogu imati skok broja zaraženih.\n“Ljudi su željni zabave i opuštenijeg ponašanja, posebno mladi, ali svako okupljanje sa sobom nosi rizik. Virus je tu i toga moramo biti svesni u svakom trenutku”, rekao je Tiodorović.\nNaveo je da se drugi talas epidemije može očekivati krajem ove ili čak početkom naredne godine.\n“Ne očekujemo iznenađenja, mi ćemo ga spremno dočekati u svakom smislu jer sada već imamo određeno iskustvo koje nam pomaže u borbi sa virusom”, dodao je Tiodorović.


Vesić najavljuje: Rušiće se nekoliko velikih objekata - Gradjevinarstvo.rs\n23.11.2018. | Tanjug\n- U narednih nekoliko meseci srušiće se nekoliko velikih nelegalnih objekata čime ćemo pokazati odlučnost da se neće više dozvoljavati bespravna gradnja. Moja poruka nelegalnim graditeljima jeste da to više ne čine jer će snositi posledice - istakao je Vesić za Studio B.\n- Ne kažem da će se svi objekti srušiti, ali je suština da se shvati da ne sme da se gradi nelegalno - rekao je Vesić.\nZamenik gradonačelnika se osvrnuo i na problem nedostajuće kanalizacije u Beogradu, naglašavajući da je, nažalost, trećina grada još uvek nema.\nČak i tamo gde je ima, sva kanalizacija izliva se direktno u Savu i Dunav.\n- Namera grada jeste da se na svakom od pet nezavisnih kanalizacionih sistema napravi po jedna fabrika za preradu otpadnih voda, a za Veliko selo, gde će biti prva takva fabrika, već je potpisan ugovor sa Kinezima. Čitav proces će trajati, ali namera nam je da svi građani Beograda dobiju kanalizaciju - istakao je Vesić.


Tanjug 20. septembra 2021. 22:31\nLONDON – Nedavno preminuli britanski glimac Džon Čalis, najpoznatiji po ulozi Bojsija u popularnoj seriji „Mućke“ dobiće ulicu u Beogradu, čime će jedno mesto u srpskoj prestonici „uvek imati ođek Pekama“, piše britanski BBC dodajući da je to najavio zamenik gradonačelnika Goran Vesić.\nKako piše BBC ljubav je bila više nego uzvraćena, jer serija „Samo ljubav i konji“ prevedena kao „Mućke“ ostaje kulturni fenomen u Srbiji i drugim zemljama nekadašnje Jugoslavije, gde je često emitovana i titlovana, što znači da su svi znali naslov i fraze na engleskom jeziku.\nFizioterapeut Željko Đekić često me je pozdravljao sa izrazom „Lavli Džabli“ (Lovely jubbl) u klinici u blokovima na Novom Beogradu koji ima arhitektonske sličnosti sa Pekamom u kome se dešava radnja serije, što je još jedan od razloga zbog kojeg „ludorije braće Troter tako snažno ođekuju u Srbiji“.\n„Mućke su moje detinjstvo. U spavaćoj sobi u kojoj smo moj brat i ja odrastali još uvek postoji uramljeni poster Del Boja, Rodnija i Bojsija. Del Boj je sanjar, a u Srbiji ima mnogo sanjara“, rekao je Đekić.\nAleksej Navaljni dobitnik nagrade Evropskog parlamenta za…\nAleksej Navaljni dobitnik nagrade EP za slobodu misli


Foto: infobijeljina.com / Promo\nNe postoje pravila kada mogu da se kupe jeftine avionske karte, ali najbolje prolaze oni koji ih traže u subotu u jedan ujutru, pišu Novosti.\nKo želi da putuje avionom po najnižoj ceni mora da prati promocije, spremi novac i brzo reaguje. Nažalost, nekadašnja pravila da je najjeftinije putovati radnim danima, noćnim letovima i ostati više od pet dana više ne važe, jer su se pojavile kompanije sa istoka koje su potpuno promenile tržište. Takođe, nekada su najjeftinije karte mogle da se kupe nekoliko dana pred put, a sada u "last minut" periodu više ne mogu ni da se nađu.\n- Oni koji misle da mogu sami da pronađu najjeftinije karte, moraju biti uporni i da se time ozbiljno pozabave - kaže Vladimir Bogdanović, iz "Koko travela". - Jedino pravilo koje i dalje važi jeste da su karte najskuplje u julu i avgustu i oko novogodišnjih i uskršnjih praznika, jer se prve prodaju. Inače, više nema pravila kada bi trebalo očekivati promocije avio-kompanija, jer ih objavljuju stihijski.\nKad jedna objavi promo cene, to uradi i konkurencija\nJedina kompanija koma ima ustaljen sistem promotivnih karata je "Er Srbija", kojoj je svaki petak "srećni petak", kada mogu da se kupe povoljnije karte. Ali i "Er Srbija" nekada subotom i nedeljom pusti još poneko odredište po promotivnoj ceni. Takođe, za Dan zaljubljenih će dve karte moći da se kupe po ceni jedne (i 30 odsto više) i za Dan žena će biti veći spisak jeftinijih karata. I "Lufthanza" petkom karte za letove za evropske gradove daje po promotivnim cenama.\nKako plaćate penale\nFoto: Etihad Airways / Promo\n- Svi koji žele da sami kupe karte moraju da se prijave na mejling liste što više avio-kompanija, lajkuju fejsbuk-strane i prate sve promocije - istiće Bogdanović. - Recimo, za Australiju treba pratiti "Etihad" i "Katar". Posle izvesnog vremena prepoznaje se jeftina karta. Čim se pojavi jeftina karta, moraju odmah da je kupe, jer avio-kompanije tokom dana menjaju cene i podižu takse. Treba voditi računa o rezervacijama koje se naplaćuju ukoliko se ne otkaže do ponoći.\n- Uvek je najpovoljnije kupiti kartu znatno unapred, čak i godinu dana, nego u poslednjem trenutku - ističe Bogdanović.- Kada se ne "uhvati" promotivna karta za željeni period, najbolje je otići kod agenta koji može da pronađe druge, manje avio-kompanije. Recimo, u "Er Frans" je karta za Havanu 900, agenti je imaju za 650, a na promociji može da se nađe za 590 evra. Pošto se nudi malo promo-karata, po toj ceni preko agenta može da se putuje sa "Kondorom" u "last minitu", pišu Novosti.


Indomie nudle domaća sa povrćem 350g cena akcija Srbija\nIndomie nudle domaća sa povrćem 350g cene\nTrenutno nemamo slike za Indomie nudle domaća sa povrćem 350g\nEPonuda nije internet prodavnica već Vam omogućava da brzo i lako nađete Indomie nudle domaća sa povrćem 350g po najjeftinijoj ceni. Naš cilj je da kupci budu što bolje informisani o ponudi Indomie nudle domaća sa povrćem 350g na tržištu Srbije. Vrlo lako nalazite željeni proizvod za kategoriju Instant supe, knedle i kocke za supu cene, ne morate da lutate od sajta do sajta za Indomie Instant supe, knedle i kocke za supu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Indomie nudle domaća sa povrćem 350g sa PRODAVCEM. EPonuda ne može da garantuje potpunu tačnost specifikacije i slika za Indomie nudle domaća sa povrćem 350g. Pre kupovine, podatke za Indomie nudle domaća sa povrćem 350g proverite na sajtu PROIZVOĐAČA.


Umjesto u Bobar banci, isplata penzija u Novoj banci @ InfoBijeljina \nMilić je naveo da je u ponedjeljak, 1. decembra, na sastanku u Bijeljini sa privremenim upravnikom Bobar banke Savom Ševaljevićem dogovoren princip isplate penzija.\nOn je rekao novinarima u Banjaluci da će korisnici poslije novembarske isplate odlučiti da li će nastaviti da penziju primaju u Novoj banci ili će se opredijeliti za neku drugu banku.\nMilić je istakao da će i oko 6.500 korisnika prava Federalnog zavoda MIO/PIO koji žive na teritoriji Republike Srpske, kojima je korespondent za Srpsku bila Bobar banka, moći će penziju da podignu u poslovnicama Nove banke.\nOn je dodao da je korisnicima prilikom podizanja penzije potrebna lična karta.\nMilić je naveo da Nova banka nema poslovnice u opštinama Rudo, Bileća, Kotor-Varoš, Mrkonjić Grad i Srbac, kao ni u Јanji. "Kada je riječ o korisnicima prava u Rudom, Bileći i Јanji oni treba da odu `Poštu`, gdje Nova banka ima instalirane pos-terminale, pa će, takođe, uz ličnu kartu moći da podignu gotovinu", pojasnio je Milić.\nOn je istakao da će možda određen problem imati korisnici prava u Kotor-Varošu, Mrkonjić Gradu i Srpcu, ali će u naredna dva dana i taj problem biti riješen.\n- Vrlo vjerovatno da ćemo pristupiti isplati penzija, takođe, posredstvom Nove banke, ali će korisnici biti obaviješteni kako i na koji način to mogu da urade, rekao je Milić.\nOn je naveo da su "zaleđeni" svi depoziti i sva sredstva koji su zatečeni u momentu uvođenja prinudne uprave u Bobar banku 27. novembra, a njihova sudbina biće poznata kada Agencija za bankarstvo Republike sačini izvještaj.\nMilić je naglasio da su svi depoziti, po viđenju i oročeni, do 50.000 KM osigurani i biće isplaćeni u narednom periodu.\nPredsjednik Udruženja penzionera Republike Srpske Rade Rakulj rekao je da su tri udruženja penzionera imala svoje račune u Bobar banci, poručivši da su njihova sredstva garantovana i da će u toku naredne sedmice biti slobodna.\nOn je pozvao udruženja penzionera u Bijeljini, na Palama i Istočnoj Ilidži da otvore račune u nekoj drugoj banci, ističući da Bobar banka po svoj prilici neće brzo nastaviti da radi.\nRakulj je rekao da su penzioneri koji su primali penzije u Bobar banci bili u strahu, ističući da sada postoji jasan pristup ovom problemu i kako ga riješiti.


EU uključuje ugovore o razlici u ceni u propise o državnoj pomoći, delimično dozvoljava gasne projekte\nFoto: Lukasz Kobus / EC - Audiovisual Service\nEvropska komisija je prihvatila nove Smernice za državnu pomoć za klimu, zaštitu životne sredine i energetiku. Države mogu dati podsticaje projektima ukoliko su u skladu s ciljevima za dekarbonizaciju, a izuzetno i određenim poduhvatima u domenu gasa. Ovaj dokument omogućava državama članicama da kroz aukcije uvedu ugovore o razlici u ceni, uključujući one za emisije CO2.\nPodrška javnim sredstvima će imati svoju ulogu u naporima da se omogući brza zelena tranzicija, izjavila je izvršna potpredsednica Evropske komisije Margrethe Vestager, zadužena za konkurenciju, nakon što je to telo prihvatilo nove Smernice za državnu pomoć za klimu, zaštitu životne sredine i energetiku (CEEAG).\nDokument će formalno stupiti na snagu u januaru, stoji u objavi. Po tim propisima, neophodno je podudaranje s Evropskim zelenim dogovorom i drugim regulatornim promenama u oblastima energetike i životne sredine.\nDržave članice Evropske unije „verovatno neće“ dobiti odobrenje da finansijski podrže neki projekat ukoliko on nije u skladu s ciljevima za dekarbonizaciju, dodala je Vestager. Ovaj blok 27 zemalja nastoji da najkasnije do polovine veka spusti neto emisije ugljenika na nulu.\nTroškovi za poreske obveznike na ime projekata moraju biti minimalni, ne smeju remetiti konkurenciju\nSmernice obuhvataju zaštitu klime i životne sredine i proizvodnju zelene energije. Neki delovi su posvećeni dekarbonizaciji privrede na širokom nivou i s fleksibilnim pristupom i mogućnostima za sve tehnologije koje mogu da doprinesu Evropskom zelenom dogovoru, uključujući obnovljive izvore, mere za energetsku efikasnost, pomoć za zelenu mobilnost, infrastrukturu, cirkularnu ekonomiju, smanjenje zagađenosti, zaštitu i obnovu biodiverziteta kao i mere za jačanje bezbednosti snabdevanja energentima.\nTroškovi koje će snositi poreski obveznici moraju biti svedeni na najniži mogući nivo, a mere koje će biti primenjivane ne smeju da remete konkurenciju. Cilj donošenja smernica je i da se omogući učešće zajednica odnosno zadruga za obnovljivu energiju i malih i srednjih preduzeća (MSP) kao važnih činilaca zelene tranzicije, napominju komesari.\nUlaz za ugovore o razlici u ceni emisija CO2\nRevidirani propisi u principu dozvoljavaju pomoć u visini do sto odsto nedostajućih sredstava, pogotovo u slučajevima kada se pomoć odobrava kroz postupak nadmetanja, i na centralnom nivou uvode nove instrumente pomoći poput ugovora o razlici u ceni (CfD-ova), namenjene ozelenjavanju industrije, navodi se u dokumentu.\nUgovori u razlici u ceni emisija ugljenika treba da pomognu u uvođenju revolucionarnih tehnologija u industrijsku proizvodnju\nUgovor o razlici u ceni daje korisniku pravo na isplatu razlike između fiksne, ugovorene cene i referentne cene, na primer tržišne cene po jedinici proizvodnje. Taj mehanizam se poslednjih godina koristio za podsticanje proizvodnje struje iz obnovljivih izvora, ali mogao bi da se primeni i u vidu referentne cene koja prati nivoe iz Sistema za trgovanje emisijama (EU ETS).\nTo znači da bi kompanije koje su preko aukcija dobile državne podsticaje plaćale razliku između fiksne cene ugljenika iz ugovora i tržišne cene u slučaju kada je cena emisija iz ETS-a viša od ugovorene cene, i obrnuto, piše u smernicama. Ugovori o razlici u ceni emisija ugljenika (CCfD-ovi) bi trebalo da budu korisna alatka za uvođenje revolucionarnih tehnologija na tržište, saopštila je Evropska komisija.\nIzuzetak za projekte za gas koji omogućavaju uvođenje čistog vodonika, biogasa\nS novim smernicama prestaje subvencionisanje najzagađujućih fosilnih goriva. Mere podrške novim investicijama u prirodni gas verovatno neće biti odobrene ukoliko nisu kompatibilne s klimatskim ciljevima EU. Gas je „poseban slučaj jer za sada služi kao most na našem putu ka više obnovljive energije“, objasnila je Vestager.\nGasni projekti bi morali da uključe mogućnost za umešavanje zelenog vodonika ili biogasa. Jedan deo CEEAG-a pokriva pomoć za zatvaranje elektrana na ugalj, treset i uljne škriljce i onih za proizvodnju tih fosilnih goriva.\nEnergetska tranzicija oslonjena na prozjumere\nKada CEEAG bude zvanično usvojen, zameniće postojeće Smernice za državnu pomoć u energetici i zaštiti životne sredine – EEAG. Države članice će biti u obavezi da se novim propisima prilagode najkasnije 2024. godine.\nSolarPower Europe je pohvalio izuzimanje projekata krovnih solarnih pogona snage do jednog megavata i projekata do šest megavata u stoodstotnom vlasništvu energetskih zajednica ili MSE-ova iz aukcija. Ta organizacija je saopštila da odluka osnažuje više evropskih građana i kompanija da ulažu u solar i da ubrzava energetsku tranziciju koju predvode prozjumeri. Prozjumeri su oni potrošači električne energije koji i sami proizvode struju.\nNovi propisi za državnu pomoć ohrabruju organizovanje odvojenih tendera po tehnologijama, na primer za agrosolar ili za plutajuće solarne elektrane, što osigurava Evropi da zadrži konkurentnu prednost na globalnom nivou u inovativnim tehnologijama za proizvodnju struje iz energije sunca, dodaje SolarPower Europe.\nWindEurope: Inovativni projekti mogu da dobiju pomoć direktno, mimo aukcija\nWindEurope je saopštio da je razdvajanje aukcija po tehnologija neophodno, uz obrazloženje da tehnologije koje su komplementarne, kao što su vetar i solar, treba da se omasovljuju paralelno te da bi zajedničke aukcije bile kontraproduktivne.\n„Pilot-projekti i pokazni projekti su od suštinskog značaja za inovacije u tehnologiji za vetroturbine. S novim smernicama za državnu pomoć, oni mogu dobiti državnu pomoć direktno, mimo aukcija, ukoliko države članice mogu da dokažu da za takve, veoma specifične projekte nema dovoljno konkurencije. To se sad primenjuje i na projekte vetroelektrana s turbinama snage veće od šest megavata, što je presudno za korišćenje najnovije tehnologije na polju turbina“, naglašavaju u organizaciji WindEurope.\nTagovi: aukcije za OIE, CfD, dekarbonizacija, državna pomoć, električna energija, emisije gasova sa efektom staklene bašte, energetska tranzicija, klimatske promene, obnovljivi izvori energije, subvencije\nPočetna » Vesti » OIE » EU uključuje ugovore o razlici u ceni u propise o državnoj pomoći, delimično dozvoljava gasne projekte


Film i moda: Članovi porodice Guči prete tužbom zbog filma: Uvređeni smo i povređeni | Novosadski informativni portal 021\n21:35 > 22:13\nNaslednici italijanske modne kuće kritikuju filmski prikaz porodice u filmu "Gučijevi".\nNaslednici italijanske modne kuće Guči kritikovali su novi film zbog navodnog prikazivanja članova porodice za huligane.\nU Gučijevima, Lejdi Gaga igra Patriciju Ređani, koja je 1995. godine osuđena za atentat modnog naslednika i njenog bivšeg supruga Mauricija Gučija.\nPorodica je povodom filma poslala saopštenje italijanskoj novinskoj agenciji Ansi.\nKontaktiran je i reditelj Ridli Skot i čeka se njegov komentar.\n„Karađorđe” se vraća kući: Kako je izgledala potraga za najstarijim srpskim igranim filmom\nGde su i šta rade: Junaci iz Harija Potera 20 godina kasnije\n'Neuki i neosetljivi'\nU saopštenju porodice navodi se da su likovi u filmu u kome igraju Adam Drajver, Džered Leto i Al Paćino, prikazani su kao „neuki".\n„Porodica Guči zadržava pravo da pokrene pravnu proceduru da zaštiti ime i ugledi", navodi se u pismu.\nDodaje je se da je Aldo Guči, koga igra Paćino, a koji je bio predsednik kompanije od 1953. do 1986. prikazan kao neuki nasilnik, neosetljiv za sve oko sebe, kao i da ton i stav ne opisuju na pravi način neke od junaka.\n„Ovo je izuzetno bolno sa ljudske tačke gledišta i vređa zaostavštinu na kome je ovaj brend sagrađen danas".\nU saopštenju porodice se navodi da su posebno uvređeni opisom Ređani, koja je, kako tvrde, prikazana ne samo u filmu, već i kroz izjave članova glumačke ekipe kao žrtva koja pokušava da preživi u muškoj šovinističkoj korporativnoj kulturi.\n„Ovo nema veze sa istinom", ističe se u saopštenju.\nPorodica nije povezana sa modnom kućom još od devedesetih godina.\nLuksuzni brend je trenutno u vlasništvu francuske grupe Kering.\nPorodica još nije preduzela pravne korake protiv producenata filma.\nReditelj Skot, koji je govorio za BBC Radio 4 prošle nedelje, odbacio je prethodne kritike Patricija Guči, Mauriciove rođake koja je nedavno u ime porodice dala interju za agenciju AP.\nOptužila je reditelja da je „ukrao identitet porodice da bi profitirao".\n„Ne slažem se sa tim", rekao je Skot za BBC Radio 4.\n„Treba da se setite da je jedan Guči ubio drugog i da je Aldo završio u zatvoru zbog utaje poreza, tako da ne možete da pričate sa mnom o profitiranju.\nČim to uradite, postajete deo javnog života", dodao je.\nGaga uz Adama Drajvera, koji igra Mauricija Gučija\nU jednom intervju, objavljenom početkom godine, Ređani je pohvalila Gagu, kojoj je za građenje uloge pomoglo italijansko poreklo, opisavši je kao genijalnu.\nIpak, kasnije je izjavila da se iznervirala, jer je glumica nije kontaktirala „barem iz poštovanja".\nFilm koji je dobio različite kritike, premijerno je prikazan u Velikoj Britaniji početkom ovog meseca, a u Italiji će biti prikazan prvi put 16. decembra.\nU Srbiji je film u bioskopima premijerno prikazan 24. novembra.\nOstvarenje, u kome igraju i Džeremi Ajrons i Selma Hajek, snimljen je po knjizi iz 2001. godine „Kuća Gučijevih: Senzacionalna priča o ubistvum ludilu, glamuru i pohlepi".\n01.12.2021\t• 20:45\nOpa Šojić style\nLjudi su milenijumima spavali u dve smene - jednom uveče i jednom ujutru. Ali zašto? I kako je ta navika nestala?\nKina i film: Vlasti pobeđuju - promenjen kraj klasika Borilački klub\nKineski cenzori izmenili poslednju scenu - subverzivna zavera propada, vlasti odnose pobedu.\nZvaničnici kažu da odluka predstavlja opasnost po finansijsku stabilnost i zaštitu potrošača u zemlji.\nUkrajina, Rusija i kriza: „Vratio sam se u rodno mesto na ruskoj liniji fronta" - život u oblastima pod kontrolom pobunjenika\nStanovnik se vratio u rodni grad danas pod kontrolom pobunjenika u istočnoj Ukrajini, dok su napetosti sa Rusijom sve veće.


Pretraga po: razvod | Zena.rs\nIako duboko u sebi znaju da im je brak loš, mnogi nemaju dovoljno hrabrosti da se suoče sa istinom i ostaju u vezi uprkos tome što su nesrećni, nezadovoljni i ogorčeni.\nDrugi medeni mesec, pa razvod\nTuristički aranžmani namenjeni bračnim parovima koji se razvode, trenutno su najveći hit u Kini. Neki od parova se nakon desetak dana zajedničkog letovanja pomire, dok se drugi rastanu u prijateljskim odnosima.\nRazvod me neće sprečiti da usvojim dete\nIako nakon razvoda od košarkaša Tonija Parkera prolazi kroz težak emotivni period, zvezda “Očajnih domaćica” ne odustaje od ideje da se ostvari kao majka.\nJedna klijentkinja, koja prolazi kroz veoma traumatičan prekid emotivne veze, postavila mi je dva veoma značajna pitanja. Ta pitanja postavljaju gotovo svi koji prolaze kroz razvod. Prvo je bilo: kada će ova tuga da prođe, a drugo: kako da znam da radim pravu stvar.\nNasilje u porodici nalazi se na prvom mestu u 10 od 15 zemalja kao razlog za ostavljanje supružnika. U ostalih pet zemalja ispitanici kažu da bi ih neverstvo najpre nateralo da ostave partnera. Širom sveta statistike pokazuju da su i muškarci i žene mnogo tolerantniji na klasične bračne probleme, pa ni u jednoj zemlji gubitak posla ili gojaznost partnera nisu bili dovoljni razlozi za razvod.\nNa pomolu još jedan holivudski razvod\nU poslednje vreme holivudski parovi se razvode brzinom kojom neki menjaju čarape - najpre U poslednje vreme holivudski parovi se razvode brzinom kojom neki menjaju čarape - najpre Demi Mur i Ešton Kučer, pa Džoni Dep i Vanesa Paradi, a koliko juče Tom Kruz i Kejti Holms. Prema pisanju tabloida sledeći par koji će staviti tačku na brak su Melani Grifit i Antonio Banderas.


Kultura - datum: 2019-10-08 POTPISAN SPORAZUM O SARADNJI MINISTARSTVA KULTURE I BRITISH COUNCIL-A, KOJIM JE DEFINISAN ZAJEDNIČKI RAD U CILJU PODRŠKE RAZVOJU CRNOGORSKE KULTURE\nâUjedinjeno Kraljevstvo nastaviće da podržava aktivnosti Crne Gore u oblasti kulture Britansko iskustvo podrška kreativnom i digitalnom sektoru\nUjedinjeno Kraljevstvo nastaviće da podržava aktivnosti Crne Gore u oblasti kulture, a oblasti od obostranog interesa ubuduće mogu biti kreativne industrije i kinematografija, ocijenjeno je tokom susreta ministra kulture Aleksandra Bogdanovića sa ambasadorkom Ujedinjenog Kraljevstva Velike Britanije i Sjeverne Irske Alison Kemp, direktoricom British Council-a Vanjom Madžgalj i šefom produkcije u „Northern Ireland Screen” Endrjuom Ridom.\nU tom pravcu potpisan je i Sporazum o saradnji Ministarstva kulture i British Council-a, kojim je definisan zajednički rad u cilju podrške kulturnom sektoru, ali i na razvoju digitalnih tehnologija kao kreativnog medija.\nIz Ministarstva kulture je saopšteno da je tokom sastanka naglašena dosadašnja dobra saradnja, iz koje su proistekle brojne inicijative i projekti, pri čemu je najznačajnija nacionalna konferencija „Montenegro Creative Forum”, koja će početi sjutra. Kako je istakao ministar Bogdanović, ta smotra u velikoj je mjeri dobila na kvalitetu upravo zahvaljujući podršci British Council-a, koji je jedan od partnera u realizaciji.\nAmbasadorka Kemp istakla je kako saradnja u oblasti kulture treba da bude od posebnog i obostranog značaja, tim prije jer britanski autori i kulturni radnici mogu pružiti podršku crnogorskoj sceni.\nU tom cilju, u našoj državi boravi i Endrju Rid, koji je kroz rad u „Northern Ireland Screen” učestvovao u snimanju epizoda serije „Game of Thrones” u Sjevernoj Irskoj, ali i u drugim projektima u produkciju HBO.\nRid je na današnjem sastanku iskazao zadovoljstvo što će u okviru „Montenegro Creative Foruma” podijeliti iskustva, ali i razgovarati sa crnogorskim filmskim radnicima. S.Ć.\nZahvalnost za dosadašnju podršku\nMinistar Bogdanović je naglasio i kako danas potpisani sporazum predstavlja osnovu za znatno intenzivnije udružene aktivnosti na planu kulture, pri čemu je ambasadorki Kemp zahvalio na dosadašnjoj podršci. On je posebno zahvalio Endrjuu Ridu na angažmanu, ističući kako u pogledu produkcije upravo Sjeverna Irska može biti primjer koji u budućnosti treba da slijedi i Crna Gora.\nDirektorica British Councila Vanja Madžgalj je izjavila da joj je izuzetno zadovoljstvo i čast što će British Council u naredne tri godine podržati kreativne industrije u Crnoj Gori i to posebno u domenu novih tehnologija.


Oprema za fudbalske sudije, sudijski kartoni, linijske zastavice\nSudijska organizacija se ponosi svojim fudbalskim sudijama koji sude u svim ligama, ali i svojom školom i kadrovima koji izilaze iz nje, kaže Milan Mitić, predsednik sudijske organizacije GFS Leskovac sa 112 članova, oprema za fudbalske sudije.\n“U Jablaničkoj okružnoj ligi imamo 60 sudija sa teritorije GFS Leskovca i devet instruktora. Iz ovoga se vidi da smo zastupljeni na svim listama. U prvoj godini smo imali dve škole suđenja iz koje je izašlo 25 novih sudija, koji sude na utakmicama mlađih kategorija oprema za fudbalske sudije”, kaže i dodaje da se u februaru planira nova škola suđenja.\nPonosan je i na Kamp perspektivnih sudija u Vrnjačkoj Banji, prošle godine pod okriljem Jablaničkog okruga, ali i na Kamp perspektivnih sudija „Bogoljub Stefanović“, održan u Kragujevcu, na kome su učestvovale i leskovačke sudije, oprema za fudbalske sudije.\nOprema za fudbalske sudije,


Hamnei: Nema pregovora sa Amerikom, njena politika pritiska na Iran doživjeće krah - Sve o Srpskoj\nU TELEVIZIJSKOM OBRAĆANJU NACIJI NAGLASIO: DIJALOG MOGUĆ SAMO KAD SE SAD VRATE SPORAZUMU\n„Pregovori sa Vašingtonom značili bi uspjeh američke politike maksimalnog pritiska u vidu sankcija i prijetnji. Bili bi i priznanje da SAD mogu nametati svoje zahtjeve“\nTEHERAN nikada neće pregovarati sa SAD, ni na kakvom nivou – saopštio je iranski vrhovni vjerski vođa ajatolah Ali Hamnei.\nNaglasio je da će politika Vašingtona sračunata na vršenje maksimalnog pritiska na Iran doživeti krah. I nastavio:\n„Pregovori sa Vašingtonom značili bi uspjeh američke politike maksimalnog pritiska u vidu sankcija i prijetnji. Bili bi i priznanje da SAD mogu nametati svoje zahtjeve. Zato iranski zvaničnici nikada neće razgovarati s Amerikom“.\nHamnei je u svom televizijskom obraćanju naciji posebno naglasio da je dijalog sa SAD moguć samo ukoliko one povuku odluku o istupanju iz sporazuma velike šestorke sa Teheranom o iranskom atomskom programu.\nHamnei ja na ovaj način samo „podebljao granične linije“ iranske spoljne politike.\nTeheran je prethodno objavio da neće biti sastanka iranskog predsjednika Hasana Rohanija i njegovog američkog kolege Donalda Trampa u Ujedinjenim nacijama na zasjedanju Generalne skupštine, iako je Bijela kuća u nedjelju ostavila otvorenu mogućnost za njihov sastanak.\nŠef ruske spoljne obavještajne službe Sergej Nariškin ocijenio je da je moguć vojni scenario poslije napada dronovima na naftna postrojenja na istoku Saudijske Arabije.\n„Vojni scenario je moguć, ali se nadam rješenju mirnim putem“, rekao je Nariškin.\nTagoviAli Hamnei Iran SAD


RTCG - Radio Televizija Crne Gore - Nacionalni javni servis :: Politika :: "Širićemo korpus birača SNP-a"\nANALIZIRALI REZULTATE IZBORA 15. 06. 2018. 07:06 >> 07:06 13\nANALIZIRALI REZULTATE IZBORA\nSNP će napraviti niz mjera s ciljem širenja korpusa glasača SNP-a u budućem periodu, saopšteno je iz partije Vladimira Jokovića. Iz SNP-a je ocijenjeno da je ta stranka na lokalnim izborima u Plužinama ostvarila fantastičan rezultat, za razliku od ostalih crnogorskih gradova.\nSNP je na sinoć održanoj sjednici Glavnog odbora analizirao rezultate sa nedavno održanih izbora u 12 crnogorskih opština.\n“Glavni odbor je konstatovao da je u Plužinama ostvaren fantastičan izborni rezultat, baš kao i onaj na izborima u Beranama. Rezultati u ostalim gradovima, po ocjeni Glavnog odbora, nisu zadovoljavajući i odborničke liste u tim gradovima su trebale ostvariti mnogo bolji rezultat”, saopštio je SNP.\nIz partije navode da će u narednm periodu nastojati da otkloni nedostatke koju su uočeni prilikom ovih lokalnih izbora, ali će se SNP truditi, kako su istakli, “da napravi niz mjera koje će širiti korpus glasača SNP u budućem periodu”.\n“Kako bi sa realnim životnim temama, odnosno onim bitnim stvarima koje život znače, ohrabrila apstinente i dala nadu građanima da su promjene moguće”, navodi se u saopštenju.\nNa sjednici GO konatatovane su i neke objektivne okolnosti koje su uticale na ovakav rezultat, a tiču se, kako su saopštili, neiskrenog odnosa unutar opozicionih struktura, pokušaja destabilizacije SNP-a iz dijela onih koji su mu nekada pripadali, ali i učestalog nadgornjavanja ko je jači u opoziciji.


Gradnja - Odgovor kuću gradi - Part 566\nObuka Upravljanje građevinskim projektima\nPrema postojećim istraživanjima, građevinske firme u Srbiji imaju velikih problema tokom realizacije svojih projekata, jer nemaju dovoljno inženjera koji su osposobljeni i za upravljanje projektima. Sa druge strane, firme koje…\nIgor Conić, 8 godina pre 6 1 min za čitanje\nViđali smo svakakve ideje za fasade u poslednje vreme, ali ova je svakako bez premca. Demit fasada je idealna podloga za krečenje u raznim bojama, pa smo na našim ulicama…\nČetiri hiljade stanova koji su počeli da se grade u kasarni „4. jul” na Voždovcu bili su izuzetak u uslovima krize, tvrde državni službenici. Izgradnja stambenog kompleksa na mestu bivše…\nIgor Conić, 8 godina pre 4 2 min za čitanje\nJako zanimljivo i posve nesvakidašnje rešenje za kačenje slika na zidove jesu tapete sa ramovima u koje se kače slike i fotografije. Na ideju je došla engleska firma Graham&Brown koja…\nSonja Brstina, 8 godina pre 8 1 min za čitanje\nKeramičke pločice se postavljaju samo u kupatilima i kuhinjama? Varate se! One se odlično mogu uklopiti i tamo gde najmanje očekujete – dnevnu sobu. Na sledećim primerima pokazaćemo vam luksuzne…\nVila na Fruškoj gori okružena vodopadima\nIgor Conić, 8 godina pre 2 1 min za čitanje\nKuća sa vidicima na sve četiri strane, od neba i vinograda, podignuta je visoko iznad nivoa puta na slojevima lomljenog kamena niz koji se slivaju vodopadi bistre vode. Osnovna ideja…\nKakve tapete da zalepim na zid na kojem ima puno umetničkih slika? Koji dizajn mi preporučujete? Dobrila Stanojević Draga Dobrila, vaše pitanje je veoma zanimljivo. Tapeta kao podloga za kačenje…\nYU Build vas poziva na obuku „Uspešna prodaja materijala i usluga uz CRM“ koju organizuje u saradnji sa kompanijom Extreme. Na obuci ćete imati prilike da naučite i uvežbate sistemski…\nKompletno renoviran i pripremljen za unutrašnje proširenje, apartman sa galerijom se trasformisao u dobro integrisan prostor prepun svetla. Mali openspace u samom centru Novog Sada dokaz je da i manji…\nSeminar o protivpožarnoj izolaciji objekata\nRockwool je u saradnji s DITUR-om (Društvo inženjera i tehničara za upravljane rizicima) 14. novembra u Beogradu održao seminar o protivpožarnoj izolaciji građevinskih objekata. Ova je tema veoma važna budući…\n6 dana pre 5\nIvana na Hidrocentrale i koliko su (zaista) štetne po prirodno okruženje\nMilos Komlenic na Grci odustali od projekta hotela Zahe Hadid u Beogradu\nPredrag Vuković vlasnik Abies sistema na Proptech – Inovacije koje menjaju pravila igre na tržištu nekretnina\nRadovan na Otvoren tržni centar Rajićeva u najužem centru Beograda


Prve fotografije: Kia Optima (2020.) - Auto Republika\nПочетна Vesti Prve fotografije: Kia Optima (2020.)\nPre samo nekoliko dana Kia je objavila neke ilustracije koje nam pokazuju kako bi naredna generacija modela Optima mogla da izgleda. Sada su pred nama i prve nezvanične fotografije, a iako su jako mutne, ipak nam donose čistiju sliku o tome kako će jedan od najpopularnijih modela kompanije iz Koreje izgledati.\nZapravo, reč je o verziji za domaće tržište gde se Optima prodaje kao model nazvan K5, ali nema sumnje da će četvoročkaš namenjen ostatku sveta biti izuzetno sličan. Ovo „ostatku sveta“ shvatite uslovno jer se Optima zbog male potražnje i visoke cene nije dobro prodavala u Evropi, gde se u ovoj iteraciji neće ni nuditi.\nModel sa fotografija je uslikan negde u Južnoj Koreji, a nagađa se da se to desilo u vreme kada je kompanija planirala promociju, i u tom smislu i pripremala foto seansu. Hyundai-Kia korporacija je ranije najavila da će model Hyundai Sonata biti namenjen onima sa tradicionalnim ukusom dok će Optima predstavljati alternativu za one koji žele „izazove i posebnost“ u životu.\nTo se posebno odnosi na prednji deo sa prepoznatljivom maskom hladnjaka, ali LED farovima koji ne deluju kao bilo šta što je do sada viđeno u automobilskom svetu. S druge strane, mnogi će se složiti da zadnji deo previše podseća na Peugeot 508. Tu su još nekoliko zanimljivih detalja, kao što je niži krov u poređenju sa sadašnjim modelom, ali i hromirana lajsna koja se prostire od krova pa sve do vrata prtljažnika.\nRanije priče nagoveštavaju da će Optima debitovati na potpuno novoj platformi koju će deliti sa Sonatom iz Hyundaija kao i da će biti manja od prethodnika. Na američkom tržištu se očekuju 2,0 i 2,4-litarski atmosferci kao i 1,6-litarski turbo agregat.\nKia K5 bi trebala da debituje narednog meseca u Koreji, dok će Optima za „ostatak sveta“ uslediti nešto kasnije.\ntagovi: K5 Kia Optima prve fotografije\nprethodni Sjajna vizija budućih Alfi Romeo u hedžbek izdanju\nsledeći Cena nove Škode Octavije je za 6 godina skoro udvostručena u Rusiji!


IMMOFINANZ širi evropski STOP SHOP portfolio kupovinom ritejl parka u Italiji - Nira Press\nPočetna » IMMOFINANZ širi evropski STOP SHOP portfolio kupovinom ritejl parka u Italiji\nUlaskom na tržište Italije IMMOFINANZ upravlja sa više od 100 STOP SHOP ritejl parkova u 10 evropskih zemalja. Sa investicijom od oko 250 miliona evra, planirano je 10 novih italijanskih STOP SHOP lokacija do 2024. godine. Daljim akvizicijama i projektima ova austrijska kompanija planira da se proširi na oko 140 lokacija.\nIMMOFINANZ nastavlja širenje uspešnog STOP SHOP brenda ritejl parkova ulaskom na novo tržište zapadne Evrope – Italiju. Prva akvizicija koju je kompanija izvršila u ovoj zemlji je potpuno opremljeni Parco Fiore u severnoitalijanskom gradu San Fjor, sa oko 27.000 kvadrata prostora za iznajmljivanje. Ovaj objekat IMMOFINANZ je kupio za oko 35 miliona evra od međunarodne investicione banke Barings.\n„Smatramo da će ulazak na italijansko tržište biti pokretač rasta za našu uspešnu evropsku STOP SHOP ritejl platformu. Sa populacijom od oko 60 miliona stanovnika, Italija je jedno od najvećih tržišta u Evropi. Obimna studija tržišta pokazala je da dostupne maloprodajne strukture u kombinaciji sa kupovnom moći i ponašanjem potrošača, pre svega u centralnoj i severnoj Italiji, stvaraju značajan potencijal za uspostavljanje modernih ritejl parkova pod brendom STOP SHOP. Naši planovi predviđaju 10 lokacija sa obimom ulaganja od oko 250 miliona evra do 2024. godine “, objasnio je Ditmar Rajndl, operativni direktor IMMOFINANZ-a.\nIMMOFINANZ prepoznao je potencijal ovog tržišta u ranoj fazi i smatra da su ovakve investicije ekonomične i otporne na krizu, s obzirom na to da donose veoma dobre prihode u dužem vremenskom periodu.\n„Poslednja kriza potvrdila je još jednom da su ritejl parkovi sa ponudom proizvoda za svakodnevnu upotrebu, odličnim saobraćajnim vezama i raznovrsnom kombinacijom brendova veoma popularni kako kod zakupaca, tako i kod potrošača. Italija nudi brojne mogućnosti, jer do sada nije imala ovako nešto u ponudi “, dodao je Rajndl.\nNovi ritejl park, koji će raditi kao STOP SHOP San Fjor, nalazi se 37 kilometara severno od Treviza i 60 kilometara severno od Venecije, u srcu regije Veneto i pokriva područje od oko 100.000 stanovnika.\nSa visokim ličnim dohotkom, regija Veneto jedna je od ekonomski najjačih u Italiji, a kupovna moć je znatno iznad proseka za zemlju, kao i za celu Evropsku uniju.\nObjekat sa 1.500 parking mesta smešten je duž magistralnog puta koji vodi od Venecije do Udina i Tarvizija, kao i do Austrije. Ritejl park je izgrađen u dve faze tokom 2017. i 2019. godine i može se pohvaliti veoma atraktivnim spojem internacionalnih zakupaca, kao što su Takko, MediaWorld, Decathlon, Roadhouse Grill i Burger King i poznatih italijanskih brendova Mega (supermarket), Globo, Terranova (moda) i Casa Tua (nameštaj).\nOvaj maloprodajni park može se pohvaliti solarnim panelima koji su u izgradnji i koji će javnu mrežu napajati zelenom električnom energijom, što je u skladu sa IMMOFINANZ zahtevima za održivošću na svim lokacijama. Kompanija je 2019. godine pokrenula projekat instaliranja solarnih panela u maloprodajnim parkovima STOP SHOP, a najveći se trenutno sprovodi u Austriji.\nNajnovija akvizicija povećaće STOP SHOP portfolio na 109 lokacija (uključujući razvojne projekte) u 10 zemalja.


GSP bogatiji za 29 novih autobusa - Novi Sad\nGSP bogatiji za 29 novih autobusa\n17:04:00 07.04.2021, Komentara: 0\nNovi Sad - Vozni park Javnog gradskog saobraćajnog preduzeća „Novi Sad“ obnovljen je novim autobusima.\nU garažu gradskog prevoznika, 1. aprila je stiglo 29 novih autobusa na gas turskog proizvođača BMC, kupljenih kreditom EBRD, te je vozni park bogatiji je za 24 solo i pet zglobnih autobusa.\nUz ovih novih 29 i 71 autobus kupljen prošle godine, gradski prevoznik ima stotinu novih vozila. Novi autobusi su na CNG pogon, a tehnički i vizuelno su isti kao i oni iz prethodne nabavke. Vozila imaju ugrađenu klimu, platformu za osobe sa invaliditetom i mesto za invalidska kolica.\n- Ova investicija realizovana je kroz kreditnu liniju Evropske banke za obnovu i razvoj vrednu sedam miliona evra, a Grad Novi Sad je iz budžeta izdvojio tri milijarde dinara za nabavku 100 vozila u protekle dve godine - rekao je gradonačelnik Novog Sada Miloš Vučević.\nDirektor JGSP „Novi Sad“ Ivan Radojičić rekao je da je nabavkom novih 100 vozila sistem javnog prevoza na teritoriji Grada Novog Sada dignut na viši nivo.\n- Naši sugrađani imaju priliku da se voze u bezbednijim, ekološki modernijim i komfornijim vozilima. Sa aspekta preduzeća izuzetno nam je važno i da su sva nova vozila na prirodni komprimovani gas što omogućava uštedu od preko 20 miliona dinara mesečno. To je bitno u vreme pandemije jer u ovim uslovima kada autobusi prevoze isti broj kilometara, ali voze upola manje putnika, preduzeće gubi oko 100 miliona dinara prihoda - rekao je Radojičić.\nGradonačelnik Vučević je najavio i kupovinu prvih deset električnih vozila.


srbijasport.net - Vesti - Superliga Srbije - Nakon dva i po meseca pauze niški Radnički se vraća takmičenju\nPetak, 10.07.2020 07:31\nPovratak na teren; foto: JV / Vanja Keser\nDuelom 27. kola Superlige sa Napretkom u Kruševcu, fudbaleri niškog Radničkog u subotu, 30. maja, nastavljaju takmičenje u elitnom rangu, a trener Radoslav Batak kaže da žele da se pokažu u najboljem svetlu i pobede. Meč u Kruševcu će, kaže strateg niškog tima, preskočiti Nikola Čumić i Stefan Milosavljević zbog lakših povreda, a zbog gustog rasporeda trener će, kako dodaje, morati da pažljivo raspoređuje minutažu igračima.\nPrvenstvo, koje je prekinula pandemija korona virusa, vraća se na stadione širom Srbije, a niški Radnički meč 27. kola elitnog ranga dočekuje kao šestoplasirani tim na tabeli sa 42 boda, dok je Napredak na 12. mestu sa 26 bodova.\nNišlije su spremne za poslednja četiri kola Superlige, ali i četvrtfinale Kupa Srbije koje igraju 3. juna sa Čukaričkim u Beogradu, kaže trener Radoslav Batak.\nGotovo svi igrači su spremni za meč, nismo imali problema tokom priprema, a preventivno će utakmicu u Kruševcu preskočiti Čumić i Milosavljević, koji imaju lakše povrede, a nas u narednih osam dana očekuju još dva susreta. Svi ostali igrači su spremni, ali još jednom ponavljam da nas posle Napretka čekaju još dva meča za kratko vreme, tako da ćemo morati pažljivo da raspoređujemo minutažu posle ove duge takmičarske pauze - rekao je Batak.\nUtakmicom u Kruševcu igrači "Reala sa Nišave" žele da se pokažu u najboljem svetlu i pobede, kaže šef struke Radničkog.\nNadam se da će igrači da daju sve od sebe i da ćemo ispuniti naš cilj, a to su tri boda. Nije nam bilo lako da skautiramo protivnika, jer nije bilo prijateljskih mečeva u prethodnom periodu. Gledali smo njihove utakmice pre ove pandemije, znamo da je u međuvremenu došlo do promene trenera, koji je već bio tamo i pravio dobre rezultate, ali su igrači isti i ne očekujem da oni sada dramatično promene stil igre za ova poslednja četiri kola. Smatram da smo kvalitetniji sastav i verujem da ćemo to potvrditi na terenu - kaže Batal.\nUtakmica se igra u subotu, 30. maja od 19:30, a prenos je najavljen na B92 i TV Arena sport 1.


Jokić: Udruženim snagama DPS-a i SDP-a stvoren haos u Kotoru – Borba\nUdruženim poduhvatom DPS-a i njihovih koalicionih partnera iz SDP-a stvoren je haos u opštini Kotor, tvrdi bivši predsjednik ove opštine Vladimir Jokić.\nPrema njegovim riječima, nikakvi javni pokušaji pretendenata na funkcije iz DPS-a da odgovornost za njihovo bezakonje prebace na one koji poštuju zakon, da predsjednicu SO Kotor, Dragicu Perović, oglase odgovornom, nemaju utemeljenja i zaslužuju prezir.\n“Kada su krenuli političkom korupcijom u prekompoziciju vlasti, odbornici DPS-a, potpomognuti SDP odbornicima, morali su biti svjesni posljedica svog djelovanja. Očigledno znajući da postupaju suprotno zakonu, zaustavili su se u prekompoziciji vlasti u pola koraka i time ostavili grad bez vlasti, uposlene bez zarada, a preduzeća bez plaćanja, time još jednom pokazujući da im je partijski interes iznad opšteg i interesa grada. Ne postoji nikakav drugi razlog za neplaćanja, osim djelovanja ove grupe, jer danas na računu opštine ima preko pet miliona eura, gotovo milion više nego prilikom preuzimanja uprave”, tvrdi Jokić.\nPrije nelegitimne skupštine, kako dodaje, nadležne službe i in kao predsjednik su preduzeli sve neophodne radnje kako bi se stvorili preduslovi za sva opštinska plaćanja.\n“Odgovornost za današnju situaciju je u svemu na gospodi Aprcoviću i Krivokapiću, koji su ovaj scenario razrađivali još od decembra prošle godine. Razumljivo mi je da se Aprcoviću i njegovim posilnim žuri da preuzmu funkcije prije odluke Upravnog suda, jer su svjesni da će Upravni sud poništiti odluku koju su sami i van zakona donijeli na nelegalnom skupu koji su nazvali Skupštinom. U svakom demokratskom društvu, u ovakvim situacijama se mandat vraća građanima da izaberu svoje predstavnika, dok u Kotoru DPS nastavlja svoju dobro poznatu praksu kupovine partija i ljudi, kako bi se dograbili gole vlasti”, poručuje on.\nKako je istakao Jokić, motivi za svjesno kršenje zakona, za rušenje legitimiteta skupštine, svakako nije u ostvarivanju interesa grada i opšteg interesa, već, dodaje on, sasvim sigurno, u ostvarivanju i zaštiti najličnijih interesa protagonista i kreatora ove situacije.\nPodsjetimo, treći je mjesec od kad zaposleni u kotorskoj lokalnoj upravi ne primaju zarade. Odlukom nove skuštinske većine 24. aprila ove godine smijenjen je predsjednik opštine Vladimir Jokić. On je u toku zasijedanja smijenio potpredsjednika iz redova SDP-a Branka Nedovića, kako ne bi mogao da potpisuje virmane za isplate koje su čekale odobrenje Ministarstva finansija.\nTumbaković: Ambicija Kosova može da bude dodatni motiv


Radončić najavljuje cunami protiv korupcije – mojKontakt portal – Radio Televizija Kontakt\nRadončić najavljuje cunami protiv korupcije\nMinistar bezbjednosti BiH Fahrudin Radončić izjavio je danas da je BiH, prema istraživanjima, na samom vrhu evropskih zemalja po korupciji, ali i vodeća po siromaštvu i najavio da u idućoj godini očekuje “cunami” u borbi protiv korupcije i organizovanog kriminala.\nRadončić je istakao da u “cunamiju” u borbi protiv korupcije i organizovanog kriminala neće biti nedodirljivih, bez obzira na poziciju, političku i drugu opredijeljenost, te moć i uticaj.\n“Ukoliko se ne dogodi takav cunami, dogodiće se cunami socijalnih nemira sa svim posljedicima”, rekao je Radončić novinarima u Sarajevu u pauzi Regionalne konferencije organizovane povodom Međunarodnog dana borbe protiv korupcije.\nRadončić je naglasio da je korupcija jedan od najopasnijih vidova kriminaliteta, koji narušava osnovne vrijednosti demokratskog i građanskog društva, ugrožava vladavinu prava, povjerenje u javne institucije i pravnu državu i uništava ideju društva jednakih šansi.\nOn je napomenuo da je uspješna borba protiv ovog oblika kriminaliteta jedan od osnovnih kriterijuma na putu ka evroatlantskim integracijama, kojima teži BiH.\nPrema njegovim riječima, Konvencija UN protiv korupcije, koja je usvojena na današnji dan prije 10 godina, predstavlja jedan od najznačajnijih međunarodnih pravnih instrumenata u oblasti borbe protiv ove negativne pojave.\n“Jedan od ključnih koraka u cjelokupnom lancu procesa suzbijanja korupcije upravo je jačanje zakonodavnog okvira, koji će nadležnim policijskim i drugim tijelima omogućiti preventivne aktivnosti, istrage i procesuiranje ovih djela”, rekao je Radončić.\nOn je naveo da je jedan od bitnih faktora u procesu borbe protiv korupcije i zaštita onih koji prijavljuju korupciju.\n“Za mene su takozvani `zviždači` nova vrsta heroja i oni iskazuju novu vrstu patriotizma”, rekao je Radončić i naglasio da efikasna borba protiv korupcije nema alterantivu.\nOn je istakao da je odlučnost u suzbijanju svih oblika korupcije u vlastitim redovima potvrđena velikim brojem istraga i provedenih postupaka protiv službenika agenicija za provođenje zakona, posebno u policijskim i carinskim strukturama, ali i institucijama BiH.\nRadončić je naveo da je u protekle dvije godine uhapšeno ili suspendovano stotinjak službenika.\nDanašnju Regionalnu konferenciju organizovali su Ministarstvo bezbjednosti BiH i Kancelarija UN za droge i kriminal u saradnji sa UNDP-om i Evropskom komisijom za zemlje jugoistočne Evrope.\nKonferenciji prisustvuje više od 100 učesnika iz zemalja regiona, međunarodnih organizacija i predstavnika nevladinog sektora.\nBiB banka zvanično postaje Banka Srpske


Počinju radovi na povećanju energetske efikasnosti OŠ Hrasno – Vaš obnovljivi izvor informacija – Energis\nRadovi će se izvoditi u okviru UNDP BiH projekta “Zeleni ekonomski razvoj“ koji finansira Vlada Švedske i Fond za zaštitu okoliša Federacije BiH, a općina Novo Sarajevo je odlučila da pomogne realizaciju ovog projekta na objektu Osnovne škole Hrasno zajedno sa Ministarstvom prostornog uređenja, građenja i zaštite okoliša Kantona Sarajevo.\nU svom obraćanju općinski načelnik Nedžad Koldžo istakao je da se radi o jednom jako važnom projektu posebno zbog činjenice da je objekat OŠ Hrasno koju pohađa više od 700 učenika zbog starosti dotrajao, tako da je ova sanacija neophodna.\n“Analizirajući stanje objekata osnovnih škola na području Općine Novo Sarajevo utvrđeno je da je objekat ove škole jedan od najstarijih. Općina je preuzela na sebe obavezu i izradila projektnu dokumentaciju i provela Energetski audit što je neophodno prilikom apliciranja na projekat UNDP-a BIH ‘Zeleni ekonomski razvoj’ koji finansira Vlada Švedske”, istakao je načelnik Koldžo te dodao da će Općina Novo Sarajevo sufinansirati utopljavanje objekta OŠ Hrasno u iznosu od 140.180 KM.\n“Pored osiguranja boljih uslova za učenike i profesore OŠ Hrasno projekat Energetske efikasnosti doprinosi i drugim koristima za lokalnu zajednicu, koje se ogledaju kroz zapošljavanje domaće radne snage, smanjenje troškova javnih objekata i boljeg kvaliteta zraka. Kroz UNDP-ov projekt Zeleni ekonomski razvoj, kojeg finansira Vlada Švedske i entitetski fondovi za zaštitu okoliša do sada je utopljeno 86 javnih objekata i kreirano preko 800 zelenih radnih mjsta u BiH“, naglasio je Sukhrob Khoshmukhamedov, zamjenik rezidentne predstavnice UNDP-a.\nPotpisivanju Ugovora prisustvovali su i predstavnici OŠ Hrasno koji su se tom prilikom zahvalili Ministarstvu prostornog uređenja, građenja i zaštite okoliša Kantona Sarajevo, Općini Novo Sarajevo i donatorima.\nPredviđeno je da se u okviru radova za povećanje energijske efikasnosti na objektu OŠ Hrasno izvrši popravak oštećene krovne konstrukcije uz postavljanje termoizolacije, zamjeni fasadna stolarija, izradi termička fasada i ugrade termostatski ventili.\nProjekat ukupne vrijednosti 459.975 KM finansirat će Ministarstvo prostornog uređenja, građenja i zaštite okoliša Kantona Sarajevo u iznosu od 166.715 KM ( 36%), UNDP BiH i Vlada Švedske u vrijednosti od 153.715 KM (34%), te Općine Novo Sarajevo u vrijednosti od 140.180 KM (30%).\nProcedura izbora izvođača radova, kao i izvođenje radova bit će provedeno putem UNDP BiH.\nOpćina NOvno Sarajevo


MUP TK obilježit će 9. decembar – Dan borbe protiv korupcije : ACCOUNT\nPočetna / Vijesti / MUP TK obilježit će 9. decembar – Dan borbe protiv korupcije\nMUP TK obilježit će 9. decembar – Dan borbe protiv korupcije\nPripadnici MUP-a TK podržat će javnu kampanju „Stop korupciji“ koju u povodu 9. decembra – Dana borbe protiv korupcije, u saradnji sa Američkom ambasadom u BiH, sporovodi ICITAP (Međunarodni program pomoći u kriminalističkoj obuci Ministarstva pravde SAD).\nU saradnji sa spomenutom organizacijom, te Uredom za međunarodnu borbu protiv narkotika (INL) i ambasadom SAD, MUP TK ovaj dan obilježit će nizom aktivnosti koje će biti upriličen 6. decembra.\nU Bingo City Centru u Tuzli, od 10,30 do 11,30 sati, učenici Srednje saobraćajne škole iz Tuzle, zajedno sa policijskim službenicima MUP-a TK, dijelit će promotivni materijal i upitnik sa pitanjima na temu korupcije koji će građani moći anonimno ispuniti.\nTokom trajanja kampanje u prostorijama MUP-a bit će realizovan program „Dan otvorenih vrata“ koji predviđa posjetu građana, te ostvarivanja kontakta sa policijskim službenicima što rade na problematici privrednog kriminaliteta i korupcije, a koji će građanima dati adekvatne informacije o ovim krivičnim djelima.\nOd jučer je na internet stranici MUP-a TK postavljen upitnik sa deset pitanja vezanih za korupciju, koji će građani moći ispuniti i glasati elektronskim putem o najčešćim oblicima ovog djela.\nNa spomenutoj stranici od juna ove godine građani putem linka „Prijavite korupciju“ imaju mogućnost slanja direktne anonimne prijave svih oblika korupcije, rečeno je u MUP-u TK.


3 načina na koje je Motorola unapredila telefone u 2021. godini\nPočetnaVestiMobileMobilni telefoni3 načina na koje je Motorola unapredila telefone u 2021. godini\n30.12.2021 13:40 | 0 Mobile\nPametni telefoni danas poseduju izuzetno moćne specifikacije koje se bez problema mogu takmičiti sa onim što nude personalni kompjuteri.\nI to je jedna od sfera u kojima su telefoni najviše napredovali poslednjih godina, ali ne i jedina.\nZa veliki broj korisnika, specifikacije jesu bitna, ali ne i najbitnija stvar. Kako bi maksimalno iskoristili svu snagu koja im je dostupna, potrebne su im i napredne funkcije koje mogućnosti telefona podižu na potpuno nov nivo.\nKompanija Motorola je prepoznala potrebe svojih korisnika u 2021. godini i ponudila im 3 veoma bitna servisa sa kojima dolaze njeni telefoni.\nOvi servisi podižu mogućnosti telefona na viši nivo, ali i pružaju maksimalnu zaštitu, kako bi svi podaci na njemu bili bezbedni.\nReady For platforma ne zahteva dodatne softverske apdejte ili podešavanja, već je spremna unutar Experience Hub-a. Korišćenje platforme takođe ne zahteva ni nikakve posebne kablove. Jednostavno povežite vaš Motorola smartfon edge ili G serije (Motorola G100) sa monitorom ili TV displejom preko USB-C to USB-C kabla ili USB-C to HDMIkabla. Ready For platforma može biti unapređena i korišćenjem Bluetooth dodatne opreme kao što su miš, tastatura ili gejming kontroler za još bolju i precizniju kontrolu.\nPrebacivanjem sadržaja na veći ekran i maksimalno korišćenje hardvera i softvera na Motorola telefonu, korisnici će biti spremni za sve, bilo da je u pitanju posao ili zabava.\nBudite spremni za bolji multitasking, uzbudljivu zabavu na vleikom TV ili PC ekranu i mnoge druge stvari koje su van domašaja drugim uređajima.\nMotorola Thinkshiled for mobile\nBezbednost je uvek bila glavni prioritet kompanije Motorola, a kako mobilne pretnje nastavljaju da evoluiraju, ključnu stvar u razvoju boljih sigurnosnih rešenja za poslovne korisnike predstavljaju upravo povratne informacije koje od njih Motorola dobija i koje su zaslužne za razvoj ThinkShield for mobile platforme.\nOva platforma korisnicima pruža 4 sloja bezbednosti za maksimalnu zaštitu svih podataka koji se nalaze u telefonu.\nThinkShield for mobile donosi softversku i hardversku zaštitu kako bi telefon bio maksimalno zaštićen od svih pretnji koje uključuju malware, phishing i sve druge opasnosti koje vrebaju korisnike smartfona.\nPružajući jednu od najčistijih verzija Androida ograničavanjem broja unapred instaliranih aplikacija i kompleksnih UI slojeva, Motorola znatno smanjuje broj bezbednosnih ranjivosti na svojim uređajima.\nKupovina telefona je za mnoge ritual koji za cilj ima odabir najboljeg telefona koji će im ispuniti sve potrebe.\nBaš zbog toga, kompanija Motorola maksimalno je fokusirana na potrebe korisnika i kvalitet svojih uređaja u svim cenovnim kategorijama, a to je i javno pokazala posebnim servisom pod nazivom „Probaj Motorolu“.\nSvi Motorola telefoni kupljeni u Srbiji mogu biti vraćeni u roku od 30 dana od dana kupovine ukoliko niste zadovoljni svojim izborom, a više o ovoj jedinstvenoj mogućnosti možete da saznate na - https://www.motorola.com/rs/sr/probajmotorolu.\nOnline kupovina je bezbednija nego ikada\nPojavila se kompletna lista specifikacija za Vivo Y21T, potvrđuje sličnost sa Y33


Za svako dete najbolji početak\nPoseta novoopremljenom razvojnom savetovalištu u Domu zdravlja Zvezdara\nBeograd, 13. novembar 2018 – Razvojno savetovalište Doma zdravlja Zvezdara koje je u periodu 2017-2018. godine opremljeno novim nameštajem po meri dece i didaktičkim sredstvima za rad sa decom, danas su posetili direktorka UNICEF-a u Srbiji Regina De Dominicis, pomoćnica ministra zdravlja dr Vesna Knjeginjić i kreator brenda VODAVODA Vojin Đorđević.\nSavetovalište je opremljeno u okviru programa „Unapređenje primarne zdravstvene zaštite za podršku razvoju dece u najranijem detinjstvu u Beogradu“, kako bi stručnjaci bili u prilici da unaprede svoja znanja i veštine za prepoznavanje problema u razvoju male dece, planiranju i pružanju potrebne podrške deci sa teškoćama i smetnjama u razvoju i njihovim roditeljima.\n„U najranijem detinjstvu, od rođenja do treće godine, postavljaju se temelji za životne uspehe, zdravlje i blagostanje. Ovo je period kada je mozak deteta najpodložniji za nova učenja, ali i najspremniji da potpuno ili delimično nadoknadi razvojna kašnjenja uzrokovana različitim negativnim uticajima pre, tokom i nakon rođenja deteta. Period ranog detinjstva je najznačajnija razvojna faza u životu svake osobe, a za decu sa teškoćama i smetnjama u razvoju ovaj period je nezamenjiv. Zato je ulaganje u razvoj u ranom detinjstvu, a posebno u usluge rane identifikacije i ranih intervencija, jedan od prioriteta UNICEF-ovog rada sa Ministarstvom zdravlja Republike Srbije. Zahvaljujemo našem korporativnom partneru VODAVODA za posvećeno ulaganje u rani razvoj dece i značajni doprinos koji daju u ovoj oblasti“, poručila je Regina De Dominicis, direktorka UNICEF-a.\nProgram „Unapređenje primarne zdravstvene zaštite za podršku razvoju dece u najranijem detinjstvu u Beogradu” koji je tokom 2017-2018. godine sprovođen u partnerstvu sa Udruženjem pedijatara Srbije i 15 beogradskih domova zdravlja je razvijen u okviru programa saradnje Ministarstva zdravlja i UNICEF-a. Usmeren je na unapređenje kapaciteta zdravstvenog sistema za podršku razvoju dece u najranijim godinama života. Program je usklađen sa Uredbom o Nacionalnom programu za unapređenje razvoja u ranom detinjstvu koji je Vlada Republike Srbije usvojila 2016. godine, a aktivnosti programa su deo Memoranduma o saradnji između Grada Beograda i UNICEF-a u Srbiji.\nU najranijem detinjstvu, od rođenja do treće godine, postavljaju se temelji za životne uspehe, zdravlje i blagostanje.\n„Prema poslednjem pregledu Instituta za javno zdravlje, u Srbiji postoji 35 razvojnih savetovališta koja imaju različite kapacitete. Zato intenzivno radimo na unapređenju i osavremenjivanju njihovog rada. Želimo da omogućimo da svako dete sa teškoćama i smetnjama u razvoju i njihovi roditelji još od prvih dana života deteta imaju pristup ovim veoma važnim uslugama. Verujemo da će uskoro svaki okrug u Srbiji imati barem jedno kvalitetno razvojno savetovalište“, istakla je dr Knjeginjić.\nPrisutnima se obratila i direktorka Doma zdravlja Zvezdara, dr Dragana Trifunović Balanović.\n“Razvojno savetovalište doma zdravlja Zvezdara pruža usluge porodicama i deci još od 1980. godine. Mi smo uvek nastojali da primenimo najnovija znanja u pružanju usluga ranog prepoznavanja i rane intervencije kako bismo osigurali da kroz rad sa stručnim timom deca dobiju najbolju podršku, a roditelji najkvalitetnije savete na koji način da podstiču razvoj svoje dece kroz svakodnevne životne aktivnosti”, rekla je dr Dragana Trifunović Balanović.\nZahvaljujući korporativnom partnerstvu UNICEF-a u Srbiji i kompanije VODAVODA, obnovljena su razvojna savetovališta u domovima zdravlja Zvezdara i Lazarevac, i opremljena novim nameštajem i didaktičkim sredstvima. Ovo partnerstvo je omogućilo i dodatnu obuku za 104 pedijatara i zdravstvenih saradnika iz razvojnih savetovališta u Beogradu.\nRano detinjstvo je period kada je mozak deteta najpodložniji za nova učenja, ali i najspremniji da potpuno ili delimično nadoknadi razvojna kašnjenja uzrokovana različitim negativnim uticajima pre, tokom i nakon rođenja deteta.\nZdravstveni radnici imaju jedinstvenu mogućnost da edukuju roditelje kako da podstiču razvoj svoje dece, da uoče rana odstupanja u razvoju, i da na vreme mobilišu ostale stručnjake za zajedničku pomoć porodici. Uz podršku kompanije VODAVODA, još 15 000 dece iz opština Zvezdara i Lazarevac će moći da koriste poboljšanu uslugu razvojnih savetovališta.\n„Voda je jedan od osnovnih resursa za život. U kompaniji VODAVODA imamo proizvod koji je prepoznat po kvalitetu i želimo da doprinesemo dobrobiti dece koja prvih dana života treba da dobiju neophodne usluge koje će im obezbediti zdrav i produktivan život. Uz UNICEF podržavamo nacionalna nastojanja da svako dete u našoj zemlji ostvari svoj potencijal i vodi srećan i produktivan život. Misija nam je da radimo na podizanju svesti svakog pojedinca o značaju ulaganja u decu od najranijeg uzrasta, jer time mi pravimo najbolji osnov da u budućnosti imamo zdravu i uspešnu naciju“, kaže kreator brenda VODAVODA Vojin Đorđević.\nTokom 2017-2018. godine, zahvaljujući programu „Unapređenje primarne zdravstvene zaštite za podršku razvoju dece u najranijem detinjstvu u Beogradu“, više od 3 600 dece i 7 000 roditelja u Beogradu dobilo je unapređene usluge pedijatara u oblasti ranog razvoja. Svako peto dete je zbog uočenih razvojnih rizika, teškoća i smetnji upućeno u razvojna savetovališta, a više od trećine je, već u kratkom periodu praćenja, pokazalo napredak u razvoju.\nPredškolsko obrazovanje ne pohađa 175 miliona dece


Predsednik Srbije sastaće se sa kubanskim predsednikom\nHomePolitikaPredsednik Srbije sastaće se sa kubanskim predsednikom\n15/12/2017Redakcija BALKAN TVPolitika, Vesti0\n„Imaću susret sa predsednikom Kube Raulom Kastrom i verujem da će to dodatno unaprediti naše odnose, dodatno ojačati poziciju zemlje ukupno među karipskim zemljama, među kojima u najvećem broju u budućnosti možemo da očekujemo podršku i po pitanju Kosova i po drugim pitanjima“, rekao je Vučić juče srpskim novinarima u Havani.\nKako prenosi RTV, predsednik Srbije boravi u dvodnevnoj zvaničnoj poseti Kubi, kojoj, sudeći po vodećim nacionalnim medijima, zvanična Havana pridaje veliku pažnju.\nZa danas je predviđen i obilazak kubanskog Centra za genetski inženjering i biotehnologiju, kao i plenarni sastanak delegacija dve zemlje.\nVučić će posetiti i Memorijalni kompleks posvećen nacionalnom heroju Hoseu Martiju.\nVučić je juče rekao da je ovo, u svojstvu predsednika Republike, ali i kao premijera, njegova prva poseta latinoameričkim državama.\nTakođe je rekao i da je Kuba uvek prema Srbiji iskazivala izrazito prijateljski stav, kao i da je i Srbija uvek podržavala Kubu i da će obe nastaviti tako da se ponašaju, s tim što će akcenat u budućnosti biti na unapređenju ekonomske saradnje.\nKako je dodao, sa Kubom želimo najbolje moguće odnose.\nU delegaciji koju predvodi Vučić su i trojica ministara – zdravlja Zlatibor Lončar, privrede Goran Knežević i poljoprivrede Branislav Nedimović, kao i gradonačelnik Beograda Siniša Mali.\nPrema Vučićevim rečima, prema srpskoj delegaciji je iskazano izuzetno gostoprimstvo.\nPredsednik Srbije se juče sastao sa predsednikom Narodne skupštine Kube Estebanom Lasom Ernandesom, sa kojim je razgovarao o saradnji dveju zemalja. Vučić izrazio zahvalnost kubanskoj strani zbog njene pozicije povodom Kosova i Metohije, kao i na principijelnom zalaganju za poštovanje teritorijalnog integriteta i suvereniteta država članica Ujedinjenih nacija.\nTakođe, istakao je zainteresovanost Srbije za povećanje obima trgovinske razmene, polazeći od brojnih potencijala za saradnju u oblasti poljoprivrede i prehrambene industrije, biotehnologije i genetskog inženjeringa, turizma, građevinarstva i energetike, imajući u vidu privredne reforme koje je započela Kuba, a koje otvaraju prostor stranim investicijama i trgovinskoj saradnji, prenosi RTV.\n“Kuba je iskreni prijatelj Srbije i naši diplomatski odnosi traju već 75 godina“, istakao je Ernandes.\nVučić je posetu počeo posetom Fabrici cigara Kohiba, jednog od kubanskih nacionalnih brendova.\nOdržao je predavanje „Srbia u Evropi -čuvar nezavisnosti i suvereniteta“ na Univerzitetu u Havani i tom prilikom izneo svoje viđenje kako ojačati saradnju i prijateljske veze sa Kubom.\nPredsednik Srbije obišao je u Međunarodnom pres centru izložbu fotografija o lideru kubanske revolucije Fidelu Kastru, gde je u knjigu utisaka napisao: „Jedan bolji svet je moguć! Hvala, Fidele!“\nIzložba „Ruski heroji Galipolja“\nDanas je dinar ojačao


U Moroviću kod Šida spreman prihvatni kamp za naše državljane koji dolaze iz inostranstva - Dnevnik Juga\nPočetna / DRUŠTVO / U Moroviću kod Šida spreman prihvatni kamp za naše državljane koji dolaze iz inostranstva\nU Moroviću kod Šida spreman prihvatni kamp za naše državljane koji dolaze iz inostranstva\nSrdjan Stamenkovic 19/03/2020\tDRUŠTVO, Korona Virus Ostavi komentar\nMinistar odbrane u Vladi Republike Srbije Aleksandar Vulin obišao je danas u Moroviću naselje šatorskog tipa koje je podigla Vojska Srbije za smeštaj državljana Srbije koji se vraćaju iz inostranstva.\nVulin je objasnio da je VS, u skladu sa naređenjima vrhovnog komandanta i pravilima za vreme vanrednog stanja, uspostavila prihvatni kamp za sve one koji ili nemaju prijavljeno boravište na teritoriji Srbije, a naši su državljani, ili za one za koje naši lekari na granicama ocene da mogu da postanu zdravstveni rizik.\nPrema njegovim rečima, oni će biti smeštani u prihvatni kamp u Moroviću, gde će morati da prođu kroz odgovarajući period izolacije, intenzivnog medicinskog praćenja i na taj način će biti zaštićeno i njihovo, ali i zdravlje svih građana Srbije.\nVulin je ukazao na to da Ministarstvo odbrane, u saradnji sa Ministarstvom unutrašnjih poslova i nadležnim sanitarnim službama, određuje ko će ulaziti u kamp, u skladu sa procenom lekara.\nMinistar je uputio molbu svim građanima da se pridržavaju uputstava, slušaju nadležne organe i na taj način zaštite i sebe, ali i sve ostale.\nVojska Srbije će, kako je potvrdio, u skladu sa potrebama, otvoriti još nekoliko prihvatnih kampova za karantin i za one koji dolaze iz zemalja koje su pogođene koronavirusom.\nNa taj način ćemo omogućiti svima da imaju zdravstvenu zaštitu, ali da ni na koji način ne ugroze zdravlje ostalih građana Srbije, poručio je Vulin.\nNaselje šatorskog tipa u Moroviću može da primi do 500 osoba kojima će Vojska Srbije obezbediti zdravstvenu negu, smeštaj i ishranu.\nDanašnjem obilasku kampa u Moroviću prisustvovali su i načelnik Generalštaba Vojske Srbije general Milan Mojsilović, pomoćnik direktora policije general policije Slobodan Malešić, komandant Prve brigade Vojske Srbije brigadni general Zoran Nasković i predstavnici Uprave za vojno zdravstvo.\nTagovigranica Morović prihvatni kamp\nPrethodni Narednih dana produženje policijskog časa – od sutra u podne prekid međugradskog autobuskog i voznog saobraćaja\nSledeći U petak počinje isplata redovne novčane naknade nezaposlenim licima


Формиран регионални тим за подршку израде пројеката - Врњачка Бања\nFormiran regionalni tim za podršku izrade projekata\nHome > Aktivnosti OLER-a > Formiran regionalni tim za podršku izrade projekata\nPosted on 23. februara 2015. 13. marta 2015. by Nebojša Alimpić\nNa sastanku čiji domaćin je bio gradonačelnik Kraljeva Tomislav Ilić doneta je odluka o formiranju Tima za podršku izrade projekata na nivou Raškog upravnog okruga.\nFormiranje Tima za podršku izrade projekata predstavlja staru ideju o formiranju mreže predstavnika relevantnih institucija, čiji je zadatak da pomogne u praćenju, pripremi dokumentacije i podnošenju projekata koji se finansiraju, kako iz međunarodnih donacija i fondova Evropske unije, tako i lokalnih i republičkih u oblasti obrazovanja, privrede, poljoprivrede, kulture, sporta, ekologije, turizma i drugih delatnosti.\nPored gradskih čelnika u Kraljevu, o formiranju Tima razgovarali su i predstavnici Novog Pazara, Vrnjačke Banje, Raške i Tutina, Državnog univerziteta u Novom Pazaru, Fakulteta za mašinstvo i građevinarstvo u Kraljevu, Agronomskog fakulteta u Čačku, Fakulteta za hotelijerstvo i turizam u Vrnjačkoj Banji, Visoke škole strukovnih studija u Aleksincu, kraljevačke Regionalne privredne komore, Odeljenja Ministarstva prosvete u Kraljevu i Nacionalne službe za zapošljavanje.\nTim će, kako je odlučeno, imati 20 članova, a njegov prevashodni zadatak je da, za početak, aktivira projekte koji trenutno “čame u fiokama”, a nose mogućnost da realizacijom unarede stanje u privredi i prosveti, ali i u svim ostalim oblastima zbog čijeg je potencijalnog razvoja Tim i formiran.\n“Nadamo se široj međunarodnoj saradnji sa zemljama u okruženju koje, poput Srbije žele da se priključe Evropskoj uniji (EU), ali i sa onima koje su već članice EU, jer nam je osnovna želja da projekti kojima ćemo konkurisati budu dobro osmišljeni i realni”, rekao je za portal eRaška načelnik Odeljenja Ministarstva prosvete u Kraljevu Žarko Milosavljević.\nDomaćin sastanka, gradonačelnik Kraljeva Tomislav Ilić istakao je da se podrška grada na Ibru podrazumeva i da je svim lokalnim samoupravama u Raškom okrugu u interesu da projekti sa kojima će opštine i gradovi konkurisati za sredstva kod fondova budu takvi da efikasno zadovolje zajedničke potrebe što većeg broja ljudi.\n“SRBIJA ZA MLADE Vrnjačka Banja”


MIŠKOVIĆ dobio DOZVOLU za novi tržni centar\nGradski Sekretarijat Niša za planiranje i izgradnju izdao je građevinsku dozvolu za izgradnju tržnog centra “Delta planeta”, potvrdio je agenciji Beta načelnik Kancelarije za lokalni ekonomski razvoj i projekte Milan Ranđelović.\nCentar će biti na prostoru gde su nekada bile garaže autobuskog prevoznika “Niš-ekspresa”.\nRanđelović je rekao da je grad minule nedelje izdao građevinsku dozvolu kompaniji “Delta”.\n“Duže od godinu dana zajedno sa investitorom radili smo na različitim segmentima pripreme planske i urbanističke dokumentacije. Reč je o ozbiljnom projektu vrednom preko 50 miliona evra”, izjavio je Ranđelović.\n“Po poslednjim informacijama investitora, tržni centar “Delta planeta” trebalo bi da bude završen naredne jeseni”, izjavio je Ranđelović.\nLokacija na kojoj će se graditi “Delta planeta” jedna je od najatraktivnijih u Nišu jer je na samom početku Bulevara Nemanjića, u neposrednoj blizini Doma zdravlja.\nProteklih godina je nekoliko puta najavljivana i odlagana izgradnja “Delta planete”, mada je zemljište slobodno za izgradnju od 2015. godine kada je “Niš-ekspres” svoje sedište i garaže preselio na novu lokaciju pored Čamurlijskog puta.


Prihvatilište za decu | Najpotrebniji voće i čizme\nNajpotrebniji voće i čizme\nU Prihvatilištu za decu u Bulevaru oslobođenja prethodnog vikenda bilo je 29 dece na spavanju iako ležajeva ima za 16 mališana. Prema rečima rukovodioca ove ustanove Danijele Stajković, broj mališana počeo je drastično da se povećava još od sredine prošle nedelje, tako da se dešavalo da u Prihvatilištu u nekom trenutku bude i do 50 dece, oko dvadesetoro njih je došlo samo da se okupa, presvuče i pojede nešto toplo.\n- Sva deca koja se pojave na našem pragu biće primljena. Svi će biti zbrinuti, a u slučaju da naš tim proceni da je za dete najbolje da ostane na smeštaju, bez obzira što nemamo dovoljno kreveta zadržaćemo ga. Snalazimo se kako umemo, uglavnom po sobama i dnevnom boravku postavili smo dušeke i prostirke, a ako su deca u srodstvu spavaju zajedno - kaže Stajkovićeva.\nOna dodaje da je zgrada stara i da je skoro ruinirana, a da je od jakog vetra pala tabla sa oznakom Prihvatilišta.\n- Za sada uglavnom imamo sve što nam je potrebno, od sredstava za higijenu i garderobe. Međutim, u zadnjih nekoliko dana imamo porast u broju mališana od šest do deset godina, čak desetoro njih, tako da nam trebaju zimske čizme malih brojeva, od 27 do 33. Takođe, budući da je hladno i da nas ima dosta na malom prostoru, apelovala bih na ljude dobre volje da nam doniraju voće i vitamine, da bi se koliko toliko zaštitili od virusa i bakterija - objašnjava Danijela Stajković.


Trebinje će za vikend, nakon jednogodišnje pauze zbog pandemije virusa korona, biti domaćin 2. Festivala hercegovačkih proizvoda „Herceg fest 2021“.\nGrađanima Trebinja, njihovim gostima i turstima svoju ponudu predstaviće izlagači – kooperanati “Hercegovačke kuće”, mahom proizvođači tradicionalnih, autohtonih hercegovačkih proizvoda poput vina, rakije, meda, sireva, suhomesnatih proizvoda i ostalih proizvoda iz kućne radinosti.\nOrganizatori su Grad Trebinje, Agrarni fond, „Hercegovačka kuća“, Turistička organizacija grada Trebinja i Turistička organizacija RS.\nU susret predstojećem „Herceg festu“, sa direktorom Agrarnog fonda Trebinje Veselinom Dutinom razgovarao je Ratomir Mijanović.\nveselin dutinaagrarni fondherc fest\nDutina: Potpisan ugovor sa novim dobavljačem, sutra stiže roba u prodavnicu „Treća dob“\nSkupština grada Trebinja usvojila Program rada Agrarnog fonda za ovu godinu\nDutina: Agrarni fond izdvojio milion KM za poljoprivrednu proizvodnju\nPoljoprivrednici dobili opremu vrijednu 80.000 KM\nPraćen žučnim diskusijama: Usvojen izvještaj o radu Agrarnog fonda


SDA: Regionalna televizija je bila i ostala partijski bilten SDP-a | SANA\nHome Vijesti SDA: Regionalna televizija je bila i ostala partijski bilten SDP-a\nSDA: Regionalna televizija je bila i ostala partijski bilten SDP-a\n17. 12. 2015. 12:40\nPovodom konkursa za sufinansiranje medija oglasila se stranica SDA Sandžaka i to saopštenjem u kojem izričito govore o zloupotrebi građana, kada je u pitanju finansiranje medija.\n“Ovo je samo još jedan od primjera korupcionaškog djelovanja ove vlasti. Regionalna televizija je bila i ostala partijski bilten Sandžačke demokratske partije, koji godinama finansiraju građani Novog Pazara. Skandalozno je da ova televizija, iako je privatizovana, bez ikakvog osnova i dalje koristi zgradu koja je u vlasništvu grada i to bez ijednog dinara nadoknade. Postavlja se logično pitanje kome ide toliki novac svakog mjeseca i za čije potrebe, ako se ima u vidu da za normalno funkcionisajne ove televizija mjesečno je dovoljno 10.000 eura? Jasno je da ostatak novca završava u džepovima funkcionera Sdp-a i njihovih partijskih poslušnika.\nPozivamo tužilaštvo i sve relevantne institucije da preduzmu sve mjere iz svoje nadlježnosti, kako bi se spriječila još jedna u nizu pljački građana Novog Pazara od strane čelnih ljudi SDP-a”, stoji u saopštenju SDA Sandžaka.\nPrevious articleFetić: Konkurs za sufinansiranje medija netransparentan, nelegitimnan i nelegalan\nNext articleBDZ Sandžaka osuđuje tendencioznu i nezakonitu raspodjelu sredstava za finansiranje medija


Požarevac dobija 16 novih policajaca: Raspisan je konkurs za obuku, evo ko može da se prijavi - Boom93\nPožarevac dobija 16 novih policajaca: Raspisan je konkurs za obuku, evo ko može da se prijavi\nPredviđeno je da se za sve policijske uprave u Srbiji obuči 230 policajaca, 220 saobraćajnih i 330 graničnih policajaca.\nKako se navodi na sajtu MUP-a, u Požarevčkoj upravu u planu je da se primi 16 novih pripadnika, odnosno 11 policajaca i 5 saobraćajaca.\nPravo učešća na konkursu MUP-a imaju mladi starosti od 18 do 24 godine, s tim da je gornja granica za svršene studente Kiminalističko-policijskog univerziteta 27 godina.\nPored ovog uslova moraju ispuniti dodatne kriterijume kao što su posedovanje dozvole „B“ kategorije, da su prijavljeni na teritoriji policijske uprave za koju konkurišu, da ne postoje bezbednosne smetnje u skladu sa Zakonom o policiji i drugo.\nRok za prijavu na konkurs je u roku od 15 dana od objavljivanja oglasa, odnosno do 5. juna.\nViše informacija o konkursu za policajce na sajtu Centra za osnovnu policijsku obuku.\nOznakekonkurs policija Požarevac Saobraćajna policija\nGrad uputio novi poziv za vlasnike parcela na trasi brze saobraćajnice, rok za prijavu 5 dana


Međunarodna svemirska stanica – Opšte obrazovanje\nMeđunarodna svemirska stanica (engleski International Space Station) jeste svemirska stanica koju su u niskoj Zemljinoj orbiti sastavile uglavnom SAD i Rusija, uz pomoć multinacionalnog konzorcijuma. Taj projekat, koji je započeo zalaganjem Amerike, bio je dugo odlagan zbog finansijskih i tehničkih problema. Prvobitno nazvana „Sloboda” osamdesetih godina XX veka, preuređena je tokom devedesetih da bi se smanjili troškovi i proširilo međunarodno učestvovanje, pa je u tom periodu promenila i ime. Orbitalno konstruisanje započelo je krajem 1988. lansiranjem ruskog kontrolnog modula i vezivne letelice izrađene u Americi, a u orbiti su ih povezali astronauti iz spejs-šatla. Sredinom 2000. godine dodati su stambeni i kontrolni modul, a 2. novembra iste godine Međunarodna svemirska stanica primila je svoju prvu stalnu posadu, koja se sastojala od dva Rusa i jednog Amerikanca. Stanici su posle toga pripojeni i drugi elementi, pošto su za ostvarivanje konačnog plana bile potrebne dobro opremljene laboratorije i staništa izukrštana dugim skelama, koje su podupirale četiri velika uređaja za solarnu energiju. Od 30. marta 2022. u stanici se nalazi šezdeset sedma ekspedicija.\nPored SAD i Rusije, u konstruisanju Međunarodne svemirske stanice učestvovalo je još najmanje četrnaest zemalja, uključujući Kanadu, Japan, Brazil i jedanaest članica Evropske svemirske agencije. Veliki deo početnog posla na stanici usmeren je na dugoročno istraživanje života u takvim uslovima i na naučna istraživanja materijala u bestežinskom okruženju. Očekuje se da ona posluži kao osnova za čovekovo delovanje u Zemljinoj orbiti najmanje tokom prve četvrtine XXI veka (planirano je da stanica bude korišćena barem do 2024. godine).\nMeđunarodna svemirska stanica nalazi se u niskoj Zemljinoj orbiti, na visini od 330 km do 430 km. Stvarna visina se menja oko 2 km mesečno pošto otpor atmosfere snižava orbitu (stanica dnevno gubi od 65 m do 100 m u visini), zbog čega se povremeno vrši korekcija (podizanje) orbite. Orbitalna brzina stanice je 27576 km/h, a vreme za koje ona napravi jednu orbitu oko Zemlje iznosi 92,68 minuta. Stanica dnevno napravi 15,59 orbita, a do sada je napravila preko 135 000 orbita.


Zaokret na naslovnicama štampe - da li se javnost priprema za uvođenje sankcija\nZaokret na naslovnicama štampe – da li se javnost priprema za uvođenje sankcija\nVesti Autor:Beta29. apr. 202212:27 > 12:4024 komentara\nFilip Švarm, urednik nedeljnika Vreme, rekao je da mu izgleda da bi naslovi u provladinim novinama mogli da budu priprema da Srbija jednog dana može da uvede sankcije Rusiji. S druge strane, politički analitičar Dragomir Anđelković ocenio je da je suviše rano za izvođenje tog zaključka.\n„Ovo (naslovi provladinih novina) mi više deluje kao spuštanje tenzija, sa pripremanjem stanovništva da je moguće uvesti Rusiji sankcije. To bi bilo izvedeno tako da izgleda kao da nije (predsednik Srbije Aleksandar) Vučić izdao (predsednika Rusije Vladimira) Putina, nego je Putin izdao Vučića“, kazao je Švarm za agenciju Beta.\nTo „pripremanje javnosti“ moguće je jedino kroz medije, jer je to politički zaokret, pošto se „do juče vodila proruska politika“, a sada se treba okrenuti na drugu stranu, ka Zapadu i onda mora da se pripremi stanovništvo, to jest, biračko telo, dodao je on.\nPolitički analitičar Dragomir Anđelković ocenio je da je suviše rano za izvođenje zaključka da se javnost putem medija sprema za uvođenje sankcija Rusiji, navodeći da je takvih stvari bilo i u prošlosti.\nAnđelković: Malo kampanja protiv jednih, malo protiv drugih\n"Nažalost, u medijskoj sferi često imamo takav pristup i prema Rusiji i prema zapadnim silama. Malo se vodi kampanja protiv jednih, malo protiv drugih, pa se onda vodi afirmativna kampanja na jednu stranu, pa na drugu. Kao što se balansira u diplomatskoj sferi, tako se i mediji često ponašaju na neprimeren način prema bilo kojoj velikoj sili, a time se ništa ne postiže", rekao je Dragomir Anđelković za agenciju Beta.\nOcenio je da predsednik Rusije tom izjavom "ni na jedan način nije ugrozio srpske interese".\n"Putin nije rekao da podržava nezavisnost Kosova niti da je prihvata, nego da je Zapad srušio međunarodno pravo time što je podržao deklaraciju o nezavnosti lažne države Kosovo. Samim tim Rusija više neće da se drži onog dela međunarodnog prava koji Zapad ne poštuje. Ništa nije rekao što direktno nas ugrožava, a to se interpretira na pogrešan način", naveo je Andjelković.\nDodao je da mediji "često interpretiraju političke situacije na svoj način".\n"Od 2014. godine kada je Krim ušao u sastav Rusije do afere sa navodnim ili stvarnim ruskim špijunom, a istih takvih kampanja je bilo i protiv Zapada", kazao je Anđelković.\nOcenio je i da bi uvođenje sankcija Rusiji bio loš potez, osim ako se Beograd ne dogovori sa Zapadom oko rešenja za Kosovo i Metohiju i za Republiku Srpsku.\nNa naslovnim stranama tabloida, koji su ranije iznosili proruske stavove, u četvrtak su objavljeni naslovi "Goli interes", "Putin zabio nož u leđa Srbiji", "Putin igra na Kosovo", "Putin priznaje Kosovo", a sve zbog izjave predsednika Rusije u kojoj je rekao da Donjeck i Lugansk imaju pravo na nezavisnost kao i Kosovo.\nDragomir Anđelkovićfilip švarmnaslovna stranaRusijasankcije Rusiji


Investitori na čekanju | VRANJSKE\nGradonačelnik Vranja dr Slobodan Milenković sa svojim saradnicima inicirao je ubrzavanje stečajnih postupaka za vranjska preduzeća koja su u tom procesu više godina, što po njegovim rečima, „vezuje ruke“ Gradu za dovođenje investitora koji su pokazali interesovanje za nekoliko posrnulih firmi.\n- Zaključili smo da postoje realni problemi sa ovdašnjim preduzećima u stečaju, jer to komplikuje dovođenje investitora, u prvom redu zbog nerešenih imovinsko-pravnih problema. Primera radi, nerešen status parcele Poljoprodukta između „Rode“ i ulica Pariske komune i Bulevara AVNOJ-a udaljava veoma zainteresovanog i ozbiljnog investitora, pa smo u intenzivnoj i stalnoj komunikaciji sa Ministarstvom privrede sa namerom da ubrzamo okončanje stečajnih postupaka i proces privatizacije – kaže gradonačelnik Milenković.\nDetaljnije informacije o pokušaju Grada Vranja da makar simbolično decentralizuje proces odlučivanja u sferi ekonomije i spusti ga sa državnog na lokalni nivo, pruža pomoćnik gradonačelnika za privredu Zoran Velinović.\n- Zajedno sa predstavnicima Komisije za lokalni ekonomski razvoj u stalnoj smo i intenzivnoj komunikaciji sa Agencijom za licenciranje stečajnih upravnika i to preko Ministarstva privrede, ne skrivajući da su nam najinteresantniji stečajni postupci za preduzeća u Vranju koja imaju atraktivnu nepokretnu imovinu – jasan je Velinović.\nPomoćnik gradonačelnika za privredu najpre ukazuje na interes Grada za rešavanje problema Poljoprodukta koji je u stečaju više od deset godina i poveriocima, zajedno sa kamatama, duguje oko 200 miliona dinara.\n- Na vezi smo sa stečajnim upravnikom iz Paraćina sa idejom da se atraktivno zemljište ove firme prebaci na Grad u dogovoru sa Direkcijom za imovinu, što je u načelu prihvaćeno, a napominjem da ovo preduzeće ima ukupno od 350 do 400 parcela od Besne Kobile do Pavlovca i Ristovca, u Vranju i Vranjskoj Banji. Doduše, tu su i nerešeni imovinsko-pravni problemi na relaciji Poljoprodukt – Simpo oko parcele kod „Rode“.\nVelinović navodi da su baš za tu parcelu zainteresovani investitori radi izgradnje šoping objekta, poput firme „Šopi“ iz Izraela, dok se za Navip vinarstvo postoji nekoliko zainteresovanih preduzetnika.\n- Odbor poverilaca ove firme je odobrio stečajnom upravniku da uradi procenu kapitala Navipa i da taj posao bude okončan do kraja tekuće godine zbog zainteresovanih investitora – saopštava Velinović.\nGrad Vranje, osim za Poljoprodukt i Navip, pokazuje izuzetno interesovanje i za nepokretnu imovinu Novogradnje.\n- Upravna zgrada je interesantna zbog mogućnosti dislociranja pojedinih gradskih službi za koje nema mesta u zgradi opštine – ističe Velinović.\nPrema njegovim rečima, posebno veliko interesovanje vlada za ovdašnju Vodogradnju koja je u stečaju više od jedne decenije.\n- Kako nas je informisao poverenik Boban Petrović, stiglo je pismo o namerama jedne nemačke firme koju privlače povoljne lokacije više baza za proizvodnju asfalta i peska – otkriva pomoćnik gradonačelnika.\nVelinović ne krije da je saradnja sa stečajnim upravnicima „generalno dobra sa manjim izuzecima“, ali da je posebno zadovoljan razumevanjem koje pokazuje stečajni upravnik za preduzeće „ Ljubisavljević“ Vencislav Denčić iz Beograda.\n- Ostvarena je izuzetna komunikacija sa Denčićem, jer je ova firma zanimljiva zbog dobre pozicije upravne zgrade i magacina od tri hiljade metara kvadratnih, pa imamo ideju da te prostorije namenski iskoristimo za proširenje trgovinske delatnosti „Metalkomerca“ iz Leskovca i jednog trgovinskog lanca iz Vojvodine – otvoren je Velinović.\nStečajni upravnik za TIV iz Vranjske Banje, Mile Denić iz Lebana, takođe predstavlja primer solidne saradnje sa aktuelnim gradskim funkcionerima Vranja.\n- Denić ima puno razumevanje za naše interese, pa očekujemo da muke po TIV-u budu razrešene uz pomoć firme Kalina iz Bugarske koja vodi pregovore sa nadležnim ljudima iz Ministarstva privrede. A kad smo već kod banjskih firmi, za Živinoprodukt je stiglo pismo o namerama, ali će detalji biti kasnije stavljeni na uvid javnosti.\nZoran Velinović, na kraju, i sam iskazuje razumevanje za dugotrajno odvijanje stečajnih postupaka vranjskih preduzeća, iako ne negira potrebu Grada Vranja da se što pre reši njihov status i omogući dolazak toliko željenih investitora.\n- Objektivno, postupci privatizacije za preduzeća u stečaju su vrlo specifične prirode, jer privatizaciju zajedno sprovode stečajni upravnici, odbori poverilaca i sudije privrednih sudova koji su zaduženi za stečajeve i zato ti procesi dugo traju – objašnjava pomoćnik gradonačelnika Vranja.\nZa Vodogradnju je stiglo pismo o namerama jedne nemačke firme koju privlače povoljne lokacije baza za proizvodnju asfalta i peska\nDRAGOLjUB STEVANOVIĆ, BIVŠI ZAMENIK GRADONAČELNIKA\nPreduzeće za puteve naš najveći uspeh\nDoskorašnji zamenik gradonačelnika Dragoljub Stevanović, kao najveći uspeh prethodne gradske vlasti na planu rešavanja statusa preduzeća u stečaju, navodi primer ovdašnjeg Preduzeća za puteve:\n- Uprkos lošim namerama da se prodaje deo po deo ovog preduzeća zbog parcijalnih interesa lokalnih preduzetnika, u saradnji sa sindikalnom organizacijom ove firme, zajedničkim pritiskom na nadležne organe, uspeli smo da PZP kupi „Trejs grupa“ koja je na početku morala da otpusti 40 radnika, ali je kasnije primila nove radnike i sada dobro radi sa 260 zaposlenih – kaže Stevanović.\nOn naglašava da su ljudi u Centru za stečaj u Beogradu i Privrednom sudu u Leskovcu najčešće „nezainteresovani“ za sudbinu celokupne imovine preduzeća u stečaju.\n- To je posledica duboke centralizacije društva i odlučivanja u Beogradu bez mogućnosti da u tome učestvuju i zainteresovani iz lokalnih sredina. Osim navedenih, i Direkcija za oduzetu imovinu u Beogradu ne mari za nepokretnosti preduzeća u stečaju, što vidimo na primeru Fabrike hleba i mleka u Vranju. A da je makar malo pokazala veću brigu za ovo preduzeće, ono je moglo da radi sa svih 105 radnika, a ovako je njenim zatvaranjem ugrožen opstanak stočarstva u vranjskom kraju – zaključuje Stevanović\nVRANjANCI STEČAJNI UPRAVNICI\nU Agenciji za licenciranje stečajnih upravnika Ministarstva privrede licencirano je 348 stečajnih upravnika. Od toga, Vranjanaca je svega dvoje- Branko Mitić, diplomirani ekonomista, i to od 2009, i Miroslava Novković, diplomirani inženjer tehnologije, licencirana ove godine. Stečajni upravnik je i Branislav Milosavljević, diplomirani ekonomista iz Vladičinog Hana, koji je licencu dobio 2010. Godine.\nZA PRODAJU PZP – 120 HILjADA EVRA\nPrema odluci Ministarstva privrede, osim plate od 90.000 dinara, stečajni upravnik dobija i nagradu u visini četiri odsto od prodajne cene. Stečajni upravnik u postupku stečaja Preduzeća za puteve Vranje Branko Mitić, nakon prodaje ovog preduzeća firmi „Trejs grupa“ po ceni od tri miliona evra, dobio je nagradu od 120.000 evra.\nU pokušaju da stupi u kontakt sa direktorom Centra za stečaj u Beogradu, novinar Vranjskih obratio se putem mejla Sektoru komunikacija, pa kako nije dobio odgovor u roku od četvrtka 8. septembra do utorka, telefonskim putem obratio se pomenutom Sektoru gde mu je rečeno „da stečajni upravnici nemaju pravo da govore za medije, ali i ostali nadležni iz Agencije za licenciranje stečajnih upravnika, osim po okončanju stečajnog postupka, a nikako dok je on u toku“.\nPOSLANIK I DRŽAVNI SEKRETAR „ĆUTOLOZI“\nU nemogućnosti da ostvari telefonsku komunikaciju sa narodnim poslanikom Slavišom Bulatovićem i državnim sekretarom u Ministarstvu privrede Draganom Stevanovićem, novinar Vranjskih im je uputio par pitanja na temu stečaja vranjskih firmi i njihovih mogućnosti da pomognu u tom poslu, ali do zaključenja lista nije dobio odgovore na postavljena pitanja.\nPRIVATIZOVANI BANjSKI RASADNICI\nKako nas je obavestio Zoran Velinović, pomoćnik gradonačelnika za privredu, banjske rasadnike kupilo je za 35 miliona evra beogradsko preduzeće „Hleb i kifle“ na avgustovskoj aukciji u Centru za stečaj. Vlasnici ovog preduzeća su Srđan Mladenović (50 odsto), „Hleb i kifle“ (46 odsto) i Katarina Žujović (četiri odsto). Žujovićeva je direktor i suvlasnik firme „Lili drogerija“, a ostali vlasnici su Srđan Mladenović i Mladen Grujić, nekadašnji poslanik Nove Srbije iz Čačka.